
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥ ΧΟΣ ΔΕΥΤΕΡΟ _ Αρ. Φύλλου 1000 

4 Νοεμβρίου 1996 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 19365 0) 

Τροποποίηση Οργανισμού Εσωτερικής Υπηρεσίας Δήμου 
Αρτέμιδος Ν. Αττικής. 

Ο ΠΡΟΪΣΤΑΜΕΝΟΣ ΠΕΡΙΦΕΡΕΙΑΚΗΣ 
ΔΙΟΙΚΗΣΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2) τΟ Ν. 1586/86 «Περί βαθμολογικής διάρθρωσης των 
θέσεων του Δημοσίου, ΝΠΔΔ και ΟΤΑ». 

3) Τις διατάξεις των Νόμων 2118/94 και 2190/94 κα¬ 
θώς και των Π.Δ. 37α/87 και 22/90. 

4) Τις διατάξεις των άρθρων 8 και 12 του Ν. 2307/95. 

5) Την 53/96 απόφαση του Δημοτικού Συμβουλίου Αρ¬ 
τέμιδος. 

6) Τη σύμφωνη γνωμοδότηση του Υπηρ. Συμβουλίου 
του αρθ. 37 του Ν. 2190/94 υπαλλ. ΟΤΑ ΝΑΑ που διατυ¬ 
πώθηκε στο 24/96 πρακτικό του. 

7) Τα στοιχεία του οικείου φακέλλου. 

8) Τις ρυθμίσεις του άρθρου 29Α ρου Ν. 1558/85 που 
προστέθηκε με το άρθρο 27 του Ν. 2081/92, αποφασί¬ 
ζουμε: 

Εγκρίνουμε την 53/96 απόφαση του Δημοτικού Συμ¬ 
βουλίου Αρτέμιδος που αφορά την τροποποίηση του 
Ο.Ε.Υ. του Δήμου Αρτέμιδος ως εξής: 

ΜΕΡΟΣ ΠΡΩΤΟ: Οργάνωση του Δήμου 

Αρθρο 1 

ΔΙΑΡΘΡΩΣΗ ΥΠΗΡΕΣΙΩΝ 
Α. ΔΗΜΑΡΧΟΣ 

1) Ιδιαίτερο Γραφείο Δημάρχου 

2) Γραφείο Επιτροπών των Νομικών Προσώπων. 

3) Γραφείο Τύπου - Δημοσίων Σχέσεων - Ενημέρωση 
Δημοτών. 

4) Γραφείο Νομικής Υπηρεσίας. 

5) Γραφείο Ειδικού Συνεργάτη. 

Β. ΑΝΤΙΔΗΜΑΡΧΟΙ 

Γ. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
ΔΙΕΥΘΥΝΤΗΣ 

1) Τμήμα Διοικητικών Υπηρεσιών 


α) Γραφείο Διοικητικών Υποθέσεων με αρμοδιότητες 
σε θέματα: 

Γραμματείας, Διεκπεραίωσης και Αρχείου. 

Ειδικών Προγραμμάτων εκτός οικονομικών. 

Κοινωνικής Πρόνοιας. 

Εκπαίδευσης. 

Αθλητισμού. 

β) Γραφείο κατάστασης Δημοτών με αρμοδιότητες: 
Μητρώων και Στρατολογίας. 

Δημοτολογίων και Ιθαγένειας. 

Εκλογικά. 

Ληξιαρχείο. 

γ) Γραφείο Προσωπικού με αρμοδιότητες: 

Υπηρεσιακής κατάστασης του προσωπικού. 

Μεταβολές. 

Προσλήψεις. 

δ) Γραφείο Ειδικής Υπηρεσίας με αρμοδιότητες: 

Στην καθαριότητα. 

Στην κυκλοφορία και στάθμευση των οχημάτων. 

Στην οικοδόμηση. 

Στην αποχέτευση. 

Στην μόλυνση του περιβάλλοντος και 

Στην προστασία του υπόγειου υδατικού δυναμικού. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

α) Γραφείο Προγραμμάτων και Μελετών με αρμοδιότη¬ 
τες σε θέματα: 

Προγραμματισμού και μελέτης Έργων. 

Κατάρτισης συμβάσεων έργων, 
β) Γραφείο Επιβλέψεων έργων και συντήρησης σχολι¬ 
κών κτιρίων με αρμοδιότητες σε θέματα: 

Κατασκευής και επίβλεψης έργων. 

Προγραμματισμού και εκτέλεσης συντηρήσεων των 

σχολικών κτιρίων. 

γ) Γραφείο Πολεοδομίας και Τοπογραφίας με αρμοδιό¬ 
τητες σε θέματα: 

Σχεδίου πόλης και Ε.Π.Α. 

Τοπογραφίας. 

Κτηματολογίου. 

Κυκλοφορίας. 

3. ΤΜΗΜΑ ΕΞΩΤΕΡΙΚΩΝ ΣΥΝΕΡΓΕΙΩΝ 

α) Γραφείο Ύδρευσης με αρμοδιότητες σε θέματα: 
Συντήρησης και λειτουργίας δικτύων. 

Συνδέσεων. 

Προγραμματισμού και κατανομής συνεργείων ύδρευ- 

σης. _ . 

β) Γραφείο Υπηρεσιών περιβάλλοντος με αρμοδιότητες 

οε θέματα: 

Καθαριότητας. 

Ηλεκτροφωτισμοϋ. 

Πρασίνου. 

Περιβάλλοντος. 

Παιδικών Χαρών. 

γ) Γραφείο συντήρησης και κίνησης μηχ/κού εξοπλι¬ 
σμού. 

Δ, ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
ΔΙΕΥΘΥΝΤΗΣ 

1 ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 
α) Γ ραφείο Οικονομικής και Λογιστικής Διαχείρισης με 
αρμοδιότητες σε θέματα: 

Λογιστηρίου και εκκαθάρισης δαπανών. 

Οικονομικής διαχείρισης. 

Προμηθειών. 

Προσόδου του Δήμου. 

Δημοτικής Περιουσίας. 

Εισπράξεων - πληρωμών. 

Ειδικών οικονομικών προγραμμάτων και προγραμμάτων 
ΕΟΚ. 

Διαχείρισης και απόθηκευσης υλικού. 

Χορήγησης αδειών και λειτουργίας κατ/των κ.λ.π. 
(άρθρ. 23 Ν. 2218/94). 

β) Γ ραφείο φορολογικών υποθέσεων με αρμοδιότητες 
σε θέματα: 

Φορολογικά και συναφή με αυτά, 
γ) Γ ραφείο Ειδικής Ταμιακής Υπηρεσίας με αρμοδιότη¬ 
τες σε θέματα: 

Εισπράξεων - πληρωμών και διοικητικών εκτελέσεων. 

2. ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ 
ΗΛΕΚ/ΚΩΝ ΥΠΟΛΟΓΙΣΤΩΝ (Η/Υ) 

Ε. Εκτός των ανωτέρω λειτουργούν, χωρίς να είναι αυτο¬ 
τελή με την έννοια της διάταξης του άρθρου 4 του Ν. 
1586/86 και τα εξής Γραφεία: 

1) Στον Πρόεδρο Δημοτικού Συμβουλίου. 

Γραμματεία Δημοτικού Συμβούλου και Δημαρχιακής 
Επιτροπής. 

ΜΕΡΟΣ ΔΕΥΤΕΡΟ 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 
Αρθρο 2 

Α. ΔΗΜΑΡΧΟΣ 

α) Ιδιαίτερο Γραφείο Δημάρχου. 

1) Διαθέτει γενικές γνώσεις σχετικά με τη λειτουργία 
του Δήμου και τις διατάξεις που τις διέπουν. 

2) Διεξάγει κάθε υπηρεσία που αναθέτει ο Δήμαρχος 
στο γραφείο αυτό και η οποία δεν ανήκει στην αρμοδιό¬ 
τητα των άλλων Υπηρεσιών του Δήμου. 

3) Ενεργεί σε όλες τις φάσεις την προσωπική αλληλο¬ 
γραφία του Δημάρχου. Εφαρμόζει το πρόγραμμα των ημε¬ 
ρών και των ωρών που ο Δήμαρχος δέχεται διάφορες Επι¬ 
τροπές και τους πολίτες. 

4) Μεσολαβεί ανάμεσα στους υπηρεσιακούς παράγο¬ 
ντες του Δήμου και το Δήμαρχο για τον καθορισμό της 
ώρας που είναι δυνατό να πραγματοποιείται η συνεργασία 
τους, για την επίλυση υπηρεσιακών ή προσωπικών θεμά¬ 
των και την κατ’ εξαίρεση υπογραφή ορισμένων υπηρε¬ 
σιακών εγγράφων. 

5) Διακινεί τα διάφορα έγγραφα και τους υπηρεσιακούς φα- 
κέλλους ανάμεσα στα γραφεία και το Δήμαρχο για υπογραφή. 


6) Για λογαριασμό του Δημάρχου δίνει εντολές και οδη¬ 
γίες προς τον Επιστάτη για την εκτέλεση της υπηρεσίας 
του, σε ότι αφορά προσωπικές εντολές αυτού. 

7) Ενημερώνει τα τηρούμενα βιβλία διατελεσάντων Δη¬ 
μάρχων και Δημοτικών Συμβούλων. 

8) Ενημερώνει το Δήμαρχο για τις παραστάσεις και τις 
υπηρεσιακές επισκέψεις που έχει προγραμματίσει να 
πραγματοποιήσει. 

9) Σε περιπτώσεις πρόσκαιρης απουσίας του Δημάρχου 
και εφόσον οι υπηρεσίες χρειάζονται την τυπική συναί¬ 
νεσή του, επιλύει όσα από τα θέματα τρέχουσας μορφής 
είναι δυνατό να επιλυθούν με μόνη την ενημέρωση των 
Υπηρεσιών του Δήμου και εφόσον αυτές δεν έχουν γι’ αυ¬ 
τήν αντιρρήσεις για συγκεκριμένους λόγους. 

Σε ευκαιρία ενημερώνεται ο Δήμαρχος για τις λύσεις 
που δόθηκαν και τους Δημότες που επίδειξαν σχετικό εν¬ 
διαφέρον. 

Με τον ίδιο τρόπο ενημερώνεται ο Δήμαρχος και σε όσα 
θέματα δεν ήταν δυνατόν να δοθούν άμεσες και ικανοποι¬ 
ητικές για τους πολίτες λύσεις. 

10) Αναγγέλει στο Δήμαρχο τα πρόσωπα που τον επι¬ 
σκέπτονται στο γραφείο του. 

11) Παίρνει τα τηλεφωνήματα που απευθύνονται στο 
Δήμαρχο και εάν μεν ο Δήμαρχος είναι παρών, ενημερώνει 
αυτόν αμέσως για την απευθείας επικοινωνία του. Αν ο 
Δήμαρχος απουσιάζει τηρεί σημειώσεις στο ειδικό τηρού¬ 
μενο βιβλίο και τον ενημερώνει γι’ αυτές σε πρώτη ευκαι¬ 
ρία. 

12) Φροντίζει γενικότερα για την άμεση, κατά το δυνα¬ 
τόν, εξυπηρέτηση όλων όσων επισκέπτονται το Δήμαρχο 
στο γραφείο του. Η εξυπηρέτηση των πολιτών γενικότερα, 
που απευθύνονται στις λοιπές Υπηρεσίες του Δήμου για 
την επίλυση των προβλημάτων που τους απασχολούν, γί¬ 
νεται απευθείας απ’ αυτές χωρίς τη μεσολάβηση ή την πα¬ 
ρεμβολή οποιουδήποτε άλλου υπηρεσιακού παράγοντα, 
πλην του προϊσταμένου της οικείας υπηρεσιακής μονάδας 
και του Προϊσταμένου της οικείας Διεύθυνσης. 

β) Γ ραφείο Επιτροπών και Νομικών Προσώπων. 

1) Ενεργεί κάθε διαδικασία για τη σύσταση από το Δήμο 
Νομικών Προσώπων οποιοσδήποτε μορφής. 

2) Συνεργάζεται με τη διοίκηση των Νομικών Προσώπων 
και την Υπηρεσία αυτού για την καλύτερη λειτουργία τους 
και την επίτευξη του προορισμού τους. 

3) Ενημερώνει το Δήμαρχο πάνω στα προβλήματα που 
αντιμετωπίζουν τα Νομικά πρόσωπα και εισηγείται τις, 
σύμφωνα με τη υπόψη του στοιχεία, ενδεδειγμένες λύ¬ 
σεις. 

4) Τηρεί ειδικό αρχείο με ότι αφορά τη σύσταση και τα 
όργανα διοίκησής τους. 

5) Επιμελείται την εισαγωγή στο Δημοτικό Συμβούλιο 
των εισηγήσεων των Νομικών Προσώπων που υποβάλλο¬ 
νται σ’ αυτό λόγω αρμοδιότητας. 

6) Συνεργάζεται με τα Νομικά Πρόσωπα για την οργά¬ 
νωση απ’ αυτό και την επιτυχία εκδηλώσεων αναλόγου εν¬ 
διαφέροντος. 

7) Εισηγείται για την εφαρμογή των διατάξεων των άρ¬ 
θρων 106 και 109 του Ν. 1188/81 «περί καταστάσεως 
των Δημοτικών και Κοινοτικών Υπαλλήλων». 

8) Εισηγείται στο Δήμαρχο τη ψήφιση των πιστώσεων 
που αναγράφονται στον προϋπολογισμό για την επιχορή¬ 
γηση ή την ειδική ενίσχυση των Νομικών Προσώπων του 
Δήμου. 

9) Παρέχει την αναγκαία διοικητική υποστήριξη στις 

Επιτροπές που συγκροτεί το Δημοτικό Συμβούλιο. 

γ) Γραφείο Ενημέρωσης Δημοτών - Δημοσίων Σχέσεων 
και Τύπου. 

1) Επιμελείται και διεκπεραιώνει κάθε σχετική εργασία 
για την οργάνωση τελετών, δεξιώσεων, γευμάτων, εορ¬ 
τών, υποδοχής και ξενάγησης διαφόρων προσωπικοτή¬ 
των. Συντονίζει τις ενέργειες αυτές με άλλους φορείς μα¬ 
ζικής δημόσιας διοίκησης, αν αυτό είναι ενδεδειγμένο και 
φορείς μαζικής εκπροσώπησης ομάδων πολιτών. 

Η αρμοδιότητα αυτή μεταφέρεται αναλόγως, αν οι ως 
άνω εκδηλώσεις οργανώνονται από τα Νομικά Πρόσωπα 
του Δήμου Πρόσωπα του Δήμου ή εμπίπτουν στις δραστη¬ 
ριότητες των ειδικών προγραμμάτων αυτού. 

2) Ενημερώνει τους δημότες για την αποστολή του Δή¬ 
μου ως Οργανισμού Τοπικής Αυτοδιοίκησης, προβάλλει 
τις δραστηριότητες αυτού και φροντίζει για τη δημιουργία 
ενδιαφέροντος των δημοτών με σκοπό τη συνεργασία 
τους μαζί του. 

3) Προγραματίζει εκδηλώσεις επικοινωνίας του Δημάρ¬ 
χου με τους κατοίκους του Δήμου για τη διαπίστωση των 
αναγκών τους και την καταγραφή από κοντά των προβλη¬ 
μάτων τους. 

4) Συλλέγει τις αποστελλόμενες στο Δήμο εκδόσεις, 
αξιολογεί την χρησιμότητά τους και εισηγείται στο Δή¬ 
μαρχο τον τρόπο της χρησιμοποίησής τους. 

5) Επιμελείται τη σύνταξη και έκδοση ενημερωτικών 
εντύπων, οργανώνει συνεντεύξεις Τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν το Δήμο με όλα τα μέσα ενημέρωσης. 

6) Παρακολουθεί τον ημερήσιο και περιοδικό, Αθηναϊκό 
και τοπικό Τύπο και επιμελείται, εφ’ όσον υπάρχει ανάγκη, 
τη δημοσίευση αναλόγων απαντήσεων, συνεργαζόμενο 
προς τούτο με τις αρμόδιες Υπηρεσίες του Δήμου και τον 
Δήμαρχο. 

7) Ταξινομεί και αρχειοθετεί στο ειδικό τηρούμενο βι¬ 
βλίο δημοσιεύματα κάθε μορφής που αφορούν την Τοπική 
Αυτοδιοίκηση γενικά αλλά και τον Δήμο ειδικά και ενημε¬ 
ρώνει πάνω σ’ αυτά το Δήμαρχο και τις αρμόδιες Υπηρε¬ 
σίες του Δήμου. 

8) Φροντίζει μέσω του γραφείου προμηθειών για τον 
εμπλουτισμό του Δήμου με είδη διακόσμησης και μεγα- 
φωνικής μετάδοσης των οργανωμένων απ’ αυτών εορτών 
και άλλων παρομοίων εκδηλώσεων. 

9) Τηρεί επίσης βιβλίο επισήμων προσώπων, όπως αυτά 
καθορίζονται με κανονιστική πράξη του Δημοτικού Συμ¬ 
βουλίου, στο οποίο περιλαμβάνονται οι διευθύνσεις κατοι¬ 
κίας ή έδρας της Αρχής ή της Υπηρεσίας που εκπροσω¬ 
πούν και η ιδιότητά τους. 

10) Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις διορ- 
γανούμενες από το Δήμο εκδηλώσεις. 

11) Μεριμνά για την κατάλληλη διακόσμηση του Δημοτι¬ 
κού Κατ/τος και των αιθουσών αυτού, ή οποιουδήποτε άλ¬ 
λου χώρου, κατά τις διοργανούμενες από το Δήμο τελετές 
γενικά. 

12) Μεριμνά για τον σημαιοστολισμό, τη φωταγώγηση 
και τη διακόσμηση γενικά της πόλης και των Δημοτικών 
Κατ/των, κατά τις Εθνικές και λοιπές γιορταστικές εκδη¬ 
λώσεις. 

13) Ενημερώνει το Δήμαρχο για τις διάφορες γιορτές 
γενικά και δεξιώσεις που οργανώνονται από οποιοσδή¬ 
ποτε άλλες Αρχές, Σωματεία, Οργανώσεις, Συλλόγους και 
άλλους συλογικούς φορείς και που έχει κληθεί να παρα- 


στεί και συνεργάζεται για τον σκοπό αυτό άμεσα με το επί 
μέρους γραφείο του Δημάρχου. 

14) Προβαίνει στις αναγκαίες υπηρεσιακές ενέργειες 
και εισηγείται τις απιτούμενες διαδικασίες για την πονομή 
τιμητικών διακρίσεων (διπλωμάτων επιτίμων δημοτών, με¬ 
ταλλίων της πόλης κ.λ.π.), ενημερώνει το τηρούμενο για 
το σκοπό αυτό ειδικό βιβλίο. 

15) Συντάσει και εισηγείται την ψήφιση του ειδικού Κα¬ 
νονισμού απονομής τιμητικών διακρίσεων του Δήμου. 

16) Οργανώνει τις διάφορες πνευματικές και πολιτιστι¬ 
κές εκδηλώσεις του Δήμου και μεριμνά για την προβολή 
και αξιοποίηση αυτών. 

17) Μεριμνά για την έγκαιρη ψήφιση των πιστώσεων 
που απαιτούνται, για την πραγματοποίηση όλων των προα- 
ναφερομένων δραστηριοτήτων του Δήμου και εφόσον κρί- 
νεται επωφελές διαχειρίζεται αυτές, σύμφωνα με τις δια¬ 
τάξεις του περί λογιστικού των Δήμων διατάγματος. 

18) Ενεργεί κάθε τι που εξυπηρετεί και προάγει τη λει¬ 
τουργική σύνδεση του Δήμου με όλους τους Συλλογικούς 
φορείς του Δήμου (Σωματεία κάθε είδους. Συλλόγους, 
Επαγγελματικές συντεχνίες, συνδικαλιστικές ενώσεις 
κ.λ.π.) με σκοπό την αξιοποίηση της συλλογικής συμμετο¬ 
χής στον εντοπισμό, την αντιμετώπιση και την επίλυση των 
προβλημάτων που απασχολούν το Δήμο και τους κατοί¬ 
κους του και ακόμη την παροχή βοήθειας και συμπαρά¬ 
στασης σ’ αυτούς για την επιτυχία του κοινοφελή προορι¬ 
σμού τους. 

19) Τηρεί βιβλίο Σωματείων, Συλλόγων και Οργανώ¬ 
σεων, στο οποίο απαραίτητα περιλαμβάνονται η διεύ¬ 
θυνση των γραφείων τους, το Προεδρείο και το Δ.Σ. καθε- 
νός απ’ αυτά, καθώς και ο σκοπός της ίδρυσής τους, όπως 
αυτός αναφέρεται στη σχετική ιδρυτική τους απόφαση. 

20) Τηρεί ειδικό φάκελλο για κάθε Σωματείο, Σύλλογο ή 
Οργάνωση, στον οποίο φυλάσσονται αντίγραφο της ιδρυ¬ 
τικής τους απόφασης και όλα τα στοιχεία που αναγράφο¬ 
νται στην εκλογή των μελών και του Προεδρείου του Διοι¬ 
κητικού τους Συμβουλίου. 

21) Μεριμνά για την έγκαιρη ψήφιση των πιστώσεων 
που πιθανώς να απαιτούνται για την ενίσχυσή τους από το 
Δήμο και εισηγείται στο Δήμαρχο τον ειδικό λόγο και το 
ανάλογο ύψος αυτών. 

δ) Γραφείο Νομικής Υπηρεσίας 

1) Με επικεφαλής τον δικηγόρο του Δήμου παρακολου¬ 
θεί και διεκπεραιώνει όλες τις δικαστικές υποθέσεις του 
και τις υποθέσεις που απαιτούν για τη στήριξή τους και την 
επιτυχή έκβασή τους νομική κάλυψη. 

2) Έχει διοικητική εξάρτηση μόνο από τον Δήμαρχο και 
σε περίπτωση απουσίας του από τον νόμιμο αναπληρωτή 
του. 

Σε θέματα που η αρμοδιότητά τους έχει νόμιμα μεταβι¬ 
βαστεί στον Αντιδήμαρχο, την προς αυτόν διοικητική δι¬ 
καιοδοσία ασκεί ο Αντιδήμαρχος. 

3) Οι διατάξεις του Ν. 1093/80 «περί τροποποιήσεως 
διατάξεων του Κώδικα περί δικηγόρων (Ν.Δ. 3026/54) και 
άλλων μερικών διατάξεων» εφαρμόζονται και επί του επί 
μηνιαία αντιμισθία δικηγόρου του Δήμου. 

4) Ο δικηγόρος του Δήμου είναι υποχρεωμένος σε πα¬ 
ροχή υπηρεσιών στο Δημοτικό κατάστημα, τις εργάσιμες 
ημέρες και ώρες και τις οποίες δεν υπάρχει ανάγκη παρά¬ 
στασής του, για υποθέσεις του Δήμου ενώπιον δικαστικών 
ή διοικητικών αρχών. 

5) Ο δικηγόρος του Δήμου οφείλει να παρίσταται στις 
συνεδριάσεις του Δημοτικού Συμβουλίου και της Δημαρ¬ 
χιακής Επιτροπής όσες φορές συζητούνται θέματα για τα 

οποία υπάρχει ανάγκη ειδικής ενημέρωσης αυτών, καλού¬ 
μενος προς τούτο με έγγραφη ή και προφορική πρό¬ 
σκληση. 

6) Είναι υποχρεωμένος να χειρίζεται νομικές υποθέσεις 
και να προσφέρει τις υπηρεσίες του καθώς περιγράφονται 
στον παρόντα οργανισμό και σε όλα τα Νομικά Πρόσωπα - 
Ιδρύματα του Δήμου, χωρίς ιδιαίτερη αμοιβή. 

7) Τηρεί αρχείο των υποθέσεων που χειρίζεται και των 
γνωμοδοτήσεων που εκδίδει. 

8) Τηρεί και ενημερώνει τον διαρκή Κώδικα νομοθεσίας 
ή οποιοδήποτε νομικό βοήθημα προμηθεύεται ο Δήμος 
για τη διευκόλυνση της δουλειάς του. 

9) Επίσης τηρεί αρχείο της εγκυκλιακής νομολογίας 
πάνω σε θέματα της αρμοδιότητάς του. 

10) Συντάσει τα σχέδια όλων των πράξεων συμφωνίας 
που ενεργεί ο Δήμος με οποιαδήποτε πρόσωπα, φυσικά ή 
νομικά, που αναφέρονται σε πωλήσεις, μισθώσεις, εκμι¬ 
σθώσεις. 

11) Επεξεργάζεται, σε τελική φάση, τα από, τις άλλες 
Υπηρεσίες τους Δήμου συντασσόμενα σχέδια συμφωνιών, 
διακηρύξεων, κανονιστικών πράξεων κ.λ.π. που ανάγονται 
στον κύκλο της αρμοδιότητάς τους. 

12) Τηρεί ειδικό πρωτόκολλο εισερχομένων δικαστικών 
εγγράφων ως και των επισυναπτομένων σ’ αυτά στοι¬ 
χείων. 

13) Είναι υπεύθυνος οε ότι αφορά την προστασία της 
ακίνητης Δημοτικής περιουσίας, από νομική άποψη. 

14) Μελετά, ερευνά και εδραιώνει νομικά κάθε υπό¬ 
θεση που είναι συνδεδεμένη με τα συμφέροντα του Δή¬ 
μου. 

15) Γνωμοδοτεί σε κάθε νομικό θέμα που θα αφορά τη 
λειτουργία των Υπηρεσιών του Δήμου ύστερα από ερώ¬ 
τημα που του υποβάλλει ο Δήμαρχος ή οι Προϊστάμενοι 
των Υπηρεσιών. 

16) Εισηγείται την ανάθεση υποθέσεων του Δήμου σε 
Δικηγόρους Παρ' Εφέτες ή Παρ’ Αρείου Πάγου αναλόγως, 
εφ' όσον τούτο κρίνεται αναγκαίο και επιτρέπεται. 

17) Εκτός των παραπάνω αρμοδιοτήτων ο Δικηγόρος 
επιλαμβάνεται και των εξής υποθέσεων: 

α) Επί απαλλοτριώσεων γενικώς επιλαμβάνεται των δι¬ 
καστικών εξωδίκων υποθέσεων που έχουν σχέση με την 
εφαρμογή της νομοθεσίας επ’ αυτών και έχουν ανάγκη 
νομικής υποστήριξης προς το συμφέρον του Δήμου (κή¬ 
ρυξη απαλλοτριώσεων καθορισμός προσωρινής ή οριστι¬ 
κής τιμής μονάδας, αναγνώριση δικαιούχων, συντέλεση 
απαλλοτριώσεως, γνωμοδοτήσεις κ.λ.π.). 

β) Επί των μισθώσεων επιλαμβάνεται υποθέσεων που 
έχουν σχέση με την περιουσία του Δήμου και απαιτούν δι¬ 
καστικές και εξώδικες ενέργειες για την διασφάλιση, προ¬ 
στασία, επαύξηση κλπ. όπως αναπροσαρμογές μισθώ¬ 
σεων, εξώσεις, εκτέλεση αποφάσεων αυτών, διεκδικητι- 
κές αγωγές, ασφαλιστικά, μέτρα νομής, αναγνωριστικές 
αγωγές, συμβάσεις καταστημάτων ή κατοικιών, καταγγε¬ 
λίες συμβάσεων κλπ. καθώς και σχετικών γνωμοδοτή¬ 
σεων. 

γ) Επί φορολογικών υποθέσεων επιλαμβάνεται διαφο¬ 
ρών που προκύπτουν από την εφαρμογή της κειμένης νο¬ 
μοθεσίας, περί προσόδων Δήμων και κοινοτήτων, καθώς 
και τποθέσεων που ανακύπτουν από την εφαρμογή της 
περί εισπράξεως των ως άνω εσόδων νομοθεσίας και πα¬ 
ρέχει σχετικές γνωμοδοτήσεις. 

δ) Για νομιμοποιήσεις συμβάσεων κλπ. επιλαμβάνεται 
υποθέσεων που αφορούν τον έλεγχο αυτών των συμβααλ- 
λομένων με το Δήμο στις καταρτιζόμενες εκάστοτε συμ¬ 


βάσεις προμήθειας, καθώς και την επίλυση των διαφορών 
που αναφύονται από την μη τήρηση των όρων των συμβά¬ 
σεων και διαγωνισμών, καθώς και των σχετικών γνωμοδο¬ 
τήσεων. 

ε) Επί εργατικών διαφορών επιλαμβάνεται υποθέσεων 
που ανακύπτουν από την εφαρμογή της κείμενης νομοθε¬ 
σίας, στα πολιτικά ή διοικητικά δικαστήρια και παρέχει 
σχετικές γνωμοδοτήσεις. 

στ) Γραφείο Ειδικού Συνεργάτη. 

Με απόφαση του Δημάρχου θα καθορίζονται οι δραστη¬ 
ριότητες και τα ειδικότερα καθήκοντα που θα απασχολεί¬ 
ται ο Ειδικός Σύμβουλος και πάντοτε σύμφωνα με τις δια¬ 
τάξεις του άρθρου 67 του Ν. 1416/84. 

ΑΡΘΡΟ 3 
ΑΝΤΙΔΗΜΑΡΧΟΙ 

Οι αρμοδιότητες των Αντιδημάρχων ρυθμίζονται εκά¬ 
στοτε με αποφάσεις του Δημάρχου κατ’ εφαρμογή του 
ισχύοντος Κώδικος Δήμων και Κοινοτήτων. 

ΑΡΘΡΟ 4 

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
ΔΙΕΥΘΥΝΤΗΣ 

1) Ασκεί τη διεύθυνση (εντολή - έλεγχο - εποπτεία - 
συντονισμό εφαρμογή) των Διοικητικών Υπηρεσιών. 

Παρακολουθεί την άσκηση των αρμοδιοτήτων και των 
καθηκόντων τους, σε όλες τις βαθμίδες αυτών, καθώς 
αυτά ορίζονται σύμφωνα με τις γενικές διατάξεις του Νό¬ 
μου και τα όσα με λεπτομέρειες ορίζονται από τον παρό¬ 
ντα Οργανισμό και τις οικείες κανονιστικές αποφάσεις του 
Δημάρχου. 

2) Παραλαμβάνει την αλληλογραφία του Δήμου, την 
οποία έχει αποσφραγίσει ο Δήμαρχος και την παραδίδει 
στο γραφείο διοικητικών υποθέσεων για πρωτοκόλληση 
και διανομή της στην Δ/νση, Τμήματα και στα Γραφεία. 

3) Παρακολουθεί την ενδιαφέρουσα τους Ο.Τ.Α. γενικά 
νομοθεσία και νομολογία και ενημερώνει τις Δημοτικές 
υπηρεσίες και το Δήμαρχο πάνω σ’ αυτές. 

4) Ενημερώνεται για κάθε εισήγηση που γίνεται από τις 
λοιπές Δ/νσεις και από όλα τα Τ μήματα - Γ ραφεία στο Δή¬ 
μαρχο. 

5) Ελέγχει όλα τα έγγραφα της δ/κής υπηρεσίας και μο- 
νογράφει τα σχέδια που συντάσσουν μόνο οι Τμηματάρχες 
(όλα τα έγγραφα του Δήμου, μηδέ εξαορουμένων και των 
καταστάσεων, συντάσσονται και μονογράφονται από τον 
καθ’ ύλη αρμόδιο υπάλληλο). 

6) Εισηγείται στο Δήμαρχο τη λήψη των ενδεδειγμένων 
μέτρων με σκοπό το συντονισμό των Δ/κών Υπηρεσιών 
του Δήμου. 

7) Συνεργάζεται με τις υπηρεσίες του Δήμο, σε όσες 
περιπτώσεις τούτο επιβάλλεται, για την προώθηση νομο¬ 
θετημένων διαδικασιών όπως π.χ. πρόγραμμα εκτελε¬ 
στέων έργων, λογοδοσία κλπ. και σε όσες θεωρείται ανα¬ 
γκαίο για την εύρυθμη λειτουργία τους γενικότερα. 

8) Ασκεί τις από το Νόμο ή τις με εξουσιοδότηση ανατι¬ 
θέμενες σ’ αυτόν λοιπές αρμοδιότητες. 

9) Παρακολουθεί την πορεία των δικαστικών υποθέ¬ 
σεων του Δήμου σε συνεργασία με τις καθ’ ύλην αρμόδιες 
υπηρεσίες και το Δικηγόρο του Δήμου. 

10) Μεριμνά για τον τυχόν επαναπροσδιορισμό των 
ορίων της διοικητικής περιφέρειας του Δήμου. 

11) Στην δικαιοδοσία του υπάγονται ακόμη τα θέματα 
της Αυτοδιοίκησης, σε ότι αφορά τον Κώδικα της περί Δή- 

μων και Κοινοτήτων Νομοθεσίας, την παροχή αρμοδιοτή¬ 
των στους Ο.Τ.Α., την αποκέντρωση, την περιφερειακή 
ανάπτυξη και γενικότερα οε ότι ανάγεται στην εξέλιξή της 
και τη λειτουργία της. 

12) Παρακολουθεί τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
ακοπό την αύξηση της αποδοτικότητας των Δημοτικών 
Υπηρεσιών και την παροχή μεγαλύτερης και σωστότερης 
υπηρεσιακής προσφοράς προς τους πολίτες. 

13) Επιμελείται την υλοποίηση των παρεχομένων νέων 
αρμοδιοτήτων στον Δήμο παρέχοντας, σε πρώτο στάδιο, 
ουσιαστική βοήθεια και συμπαράσταση στις Υπηρεσίες 
του Δήμου στις οποίες και ανατίθεται. 

14) Κάτω από την παρούσα σύνθεση των υπηρεσιών και 
του προσωπικού του Δήμου, ως και τις ισχύουσες οικείες 
διατάξεις, καταρτίζει σε δεύτερο βαθμό τις εκθέσεις υπη¬ 
ρεσιακής κατάστασης του προσωπικού που ανήκει Δ/νση 
Δ/κών Υπηρεσιών. 

15) Μεριμνά για την καλλιέργεια πνεύματος συνεργα¬ 
σίας και εμπιστοσύνης στις μεταύ των υπαλήλων του Δή¬ 
μου σχέσεις. 

16) Επιμελείται τη διατήρηση ομαλών και αποδοτικών 
υπηρεσιακών σχέσεων ανάμεσα στο Δήμο και τις με αυτόν 
συναλλασσόμενες υπηρεσίες και Οργανισμούς. 

17) Επισημαίνει τις τυχόν παρατηρούμενες ατέλειες 
στη λειτουργία των Διοικητκών υπηρεσιών του Δήμου και 
εισηγείται στο Δήμαρχο την επιβολή των κατά τη γνώμη 
του, αναγκαίων μεταβολών και την έκδοση των απαραίτη¬ 
των γραπτών οδηγιών. 

18) Σε συνεργασία με τους αρμόδιους παράγοντες και 
φορείς του Δήμου μεθοδεύει και εισηγείται συστήματα 
ενημέρωσης, των κατοίκων, σχετικά με τις. υποχρεώσεις 
που έχουν απέναντι στο Δήμο και την πόλη τους αλλά και 
στα δικαιώματα που δημιουργούνται για λογαριαμό τους 
από τις υσχύουσες κάθε φορά διατάξεις του Ν. για τους 
Ο.Τ.Α. και από τα θεσπιζόμενα υπέρ αυτών μέτρα της Δη¬ 
μοτικής Αρχής και των άλλων συναφών φορέων του Δημό¬ 
σιου Τομέα. 

19) Έχει την ευθύνη της εγκατάστασης των υπηρεσιών 
στα Δημοτικά καταστήματα και της διαμόρφωσης των 
γραφείων μέσα σ’ αυτά. 

20) Ο Προϊστάμενος της Διεύθυνσης Διοικητικών Υπη¬ 
ρεσιών του Δήμου ασκεί τις από τις διατάξεις των άρθρων 
175 και μετά του Ν. 1188/81 «Περί καταστάσεως προσω¬ 
πικού των Ο.Τ.Α., οριζόμενες πειθαρχικές δικαιοδο¬ 
σίες». 

21) Εισηγείται στο Δήμαρχο την τοποθέτησημ κατανομή, 
μετακίνηση, μετάταξη και όλες τις υπόλοιπες υπηρεσιακές 
μεταβολές στο Διοικητικό Προσωπικό του Δήμου. 

22) Ασκεί κάθε άλλη αρμοδιότητα που πηγάζει από τη 
γενικότερη αποστολή της, είτε αυτή δημιουργείται αυτο¬ 
δικαίως, κατά την άσκηση των καθηκόντων της Διεύθυν¬ 
σης, είτε της ανατίθεται από το Δήμαρχο και το Δημοτικό 
Συμβούλιο. 

Α. ΤΜΗΜΑΤΑ 

Κάθε τμήμα έχει την ευθύνη για τη νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία Δ/νση του Προϊσταμένου του Τμήμα¬ 
τος και με τις αρμοδιότητες που ορίζονται για το καθένα 
απ’ αυτά. 

Ειδικότερα: 

1) Εισηγούνται ιεραρχικά τα θέματα της αρμοδιότητάς 
τους. 


2) Έχουν την ευθύνη για τον έλεγχο και τη θεώρηση 
όλων των εγγράφων των γραφείων δικαιοδοσίας τους. 

3) Έχουν τη φροντίδα και την ευθύνη για τη νόμιμη, 
έγκαιρη και σωστή διεκπεεραίωση των υποθέσεων της 
αρμοδιότητάς τους. Για το σκοπό ατό συνεργάζονται, βοη¬ 
θούν, συντονίζουν και κατευθύνουν τους υπαλλήλους που 
υπηρετούν μαζί τους για την θεμελίωση των συναφών 
προς τις αρμοδιότητες αυτών ενεργειών της διοίκησης 
του Δήμου, σε σωστή και νόμιμη βάση, εξυπηρετούσα 
κατά κύριο λόγο τα συμφέροντα του Δήμου και των δημο¬ 
τών. 

4) Οι Προϊστάμενοι αυτών συζητάνε και ανάλογα συμ¬ 
φωνούν ή όχι, τροποποιώντας ή και απορρίπτοντας τις 
υπηρεσιακές εισηγήσεις των υπαλλήλων της δικαιοδοσίας 
τους, με ενυπόγραφη πάντοτε σημείωσή τους στο σχέδιο 
των εγγράφων, με παράλληλη υποχρέωση, σε μια τέτοια 
περίπτωση, έγαιρης και αιτιολογημένης ενημέρωσης, του 
Δημάρχου. 

5) Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητά τους, είτε αυτές προέρχονται από το 
Δήμο είτε αποτελούν παραγγελία ή παράκληση διαφόρων 
άλλων αρχών. 

6) Μεριμνούν και εποπτεύουν τη γρήγορη και σωστή 
εξυπηρέτηση των πολιτών ή εκείνων που με κάποια υπεύ¬ 
θυνη ιδιότητα συναλλάσσονται με το Δήμο για λογαριασμό 
της υπηρεσίας που εκπροσωπούν και επιλαμβάνονται δυ- 
σεπιλύτων θεμάτων παίρνοντας πρωτοβουλία για την 
υπέρ του πολίτη νόμιμη λύση τους. 

7) Καταρτίζουν οε πρώτο βαθμό τις εκθέσεις υπηρεσια¬ 
κής ικανότητας του προσωπικού που υπάγεται διοικητικά 
στο Τμήμα τους. 

1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 
Α) ΓΡΑΦΕΙΟ ΔΙΟΙΚΗΤΙΚΩΝ ΥΠΟΘΕΣΕΩΝ 

α) Ως προς το πρωτόκολλο, τη διεκπαεραίωση και το 
Αρχείο: 

1. Χαρακτηρίζει με τα στοιχεία των φακέλλων του αρ¬ 
χείου, πρωτοκολλεί, διεκπεραιώνει και αρχειοθετεί την 
αλληλογραφία που του παραδίδεται από τον Διευθυντή 
των Υπηρεσιών. 

2. Στην έννοια του όρου «διεκπεραιώνει» περιλαμβάνε¬ 
ται και η υποχρέωση παράδοσης των διαφόρων εγγράφων 
στα αρμόδια γραφεία για ενέργεια μαζί με τα σχετικά τους, 
όπου αυτά αφορούν τρέχουσες ή σε εκκρεμότητα υποθέ¬ 
σεις του Δήμου. 

3. Αναθέτει στον Επιστάτη την παράδοση της αποστελ- 
λόμενης αλληλογραφίας του Δήμου στο ταχυδρομείο ή 
την επίδοση διαφόρων εγγράφων στους ενδιαφερόμε- 
νους για αυτά μέσα και έξω από τη δημοτική περιφέρεια, 
την εντολή όμως για την μετακίνησή του, την παίρνει τε¬ 
λικά από τον Προϊστάμενο του Τμήματος. 

4. Μεριμνά για την επίδοση στους δημότες ή κατοίκους 
γενικότερα της πόλης εγγράφων ή ανακοινώσεων που 
διαβιβάζονται γι’ αυτό το σκοπό στο Δήμο από μέρους Δη¬ 
μοσίων Αρχών ή άλλων Ο.Τ.Α. 

5. Προβαίνει στην ανάρτηση στο πλαίσιο των δημοσίων 
ανακοινώσεων όλων των για το σκοπό αυτό επιδιδομένων 
στο Δήμο αποφάσεων κλήσεων, προγραμμάτων κλπ. με 
την υποχρέωση έγκαιρης συλλογής αυτών, σε εύλογο 
χρόνο, αρχειοθέτησής τους και καταστροφής τους, τη- 
ρουμένης προς τούτο της καθορισμένης διαδικασίας. 

6. Έχει την ευθύνη της διαφύλαξης και διασφάλισης 
των αρχείων του Δήμου, την καλή διατήρηση των οποίων 
φροντίζει με ιδιαίτερη επιμέλεια. 

7. Εκδίδει και υπογράφει, εφ’ όσον περί αυτάύ υπάρχει 
η συναίνεση του Δημάρχου, τα απαιτούμενα αντίγραφα 
εγγράφων στοιχεία που φυλάσσονται στο γενικό αρχείο 
του Δήμου. 

8. Εφ’ όσον τα διεκπεραιούμενα έγγραφα αφορούν 
υποθέσεις των οποίων οι φάκελλοι τηρούνται από τα επί 
μέρους γραφεία που τις χειρίζονται, τα σχέδια αυτών πα¬ 
ραδίνονται στα γραφεία αυτά ευθύς μετά τη διεκπεραί¬ 
ωση των πρωτοτύπων. 

9. Τηρεί, φυλάσσει και χειρίζεται υπεύθυνα τη στρογ¬ 
γυλή σφραγίδα Δήμου. 

10. Τηρεί, συντηρεί και ενημερώνει την εσωτερική βι¬ 
βλιοθήκη του Δήμου. 

1 1. Στο γραφείο αυτό δακτυλογραφούνται όλα τα έγ¬ 
γραφα της Δ/νσης. 

Με απόφαση του Δημάρχου η δουλειά αυτή, για κάθε 
τμήμα ή Γραφείο χωριστά, είναι δυνατό να ανατίθεται σε 
συγκεκριμένο υπάλληλο που διοικητικά ανήκει σ’ αυτό. 

12. Επίσης στην αρμοδιότητα του Γ ραφείου υπάγεται η 
ευθύνη για την χρήση και διαφύλαξη των φωτοτυπικών 
μηχ/των και όλων των μηχανικών μέσων που χρησιμεύουν 
γενικά στη διεκπεραίωση των υπηρεσιακών εγγράφων του 
Δήμου. 

13. Παίρνει τα ενδεικνυόμενα μέτρα ασφάλειας για το 
Δημοτικό Κατάστημα. 

14. Μεριμνά για την καθαριότητα και τη τάξη στο Δημο- 
τιό Κατάστημα. 

15. Έχει την ευθύνη για κάθε θέμα που σχετίζεται με 
την πολιτική άμυνα και τις καταστάσεις εκτάκτου ανά¬ 
γκης. 

β) Ως προς τα Ειδικά προγράμματα. 

1. Μεριμνά για την εφαρμογή των ειδικών προγραμμά¬ 
των, πολιτιστικών, αθλητικών, λαϊκής εκπαίδευσης κλπ. 

2. Ενεργεί για την εξασφάλιση των απαραίτητων χώρων, 
όπου τούτο κρίνεται αναγκαίο, για τη στέγαση των συνα¬ 
φών δραστηριοτήτων και εφαρμόζει τις νόμιμες διαδικα¬ 
σίες για τις τυχόν αναγκαίες μισθώσεις. 

3. Συνεννοείται με τους αρμόδιους φορείς του Δημο¬ 
σίου Τομέα για την καλύτερη λειτουργία τους και την επί¬ 
τευξη του προορισμού τους. 

4. Ενημερώνει το Δήμαρχο πάνω στα προβλήματα που 
υπάρχουν ή που δημιουργούνται στην εφαρμογή των ως 
άνω προγραμμάτων και εισηγείται τις προς το συμφέρον 
του Δήμου και του σκοπού των προγραμμάτων ενδεδειγ- 
μένες λύσεις. 

5. Τηρεί ειδικό αρχείο με ότι αφορά τα προγράμματα και 
τα πρόσωπα εξυπηρέτησής τους. 

6. Μεριμνά για τον εξοπλισμό των χρησιμοποιουμένων 
χώρων με τα απαραίτητα έπιπλα, είδη, σκεύη και όργανα 
καθώς και με το αναγκαίο υλικό για την απρόσκοπτη λει¬ 
τουργία τους και ενεργεί τις για το σκοπό αυτό απαραίτη¬ 
τες προμήθειες. 

7. Εισηγείται εγκαίρως την ψήφιση των αναγκαίων πι¬ 
στώσεων του προϋπολογισμού για την εξυπηρέτηση του 
ανωτέρω σκοπού (παροχές και δαπάνες). 

8. Μεριμνά για την πρόσληψη του απαραίτητου ειδικού 
προσωπικού και τη σύναψη των μετ’ αυτού εργασιακών 
συμβάσεων, εφ’ όσον αυτό εμπίπτει στην αρμοδιότητα 
του Δήμου. 

9. Μεριμνά για την έγκαιρη καταβολή των μισθωμάτων και 
των αποδοχών του προσωπικού που προσλαμβάνεται. 


10. Επίσης μεριμνά για την εξασφάλιση απρόσκοπτων 
συνθηκών λειτουργίας των προγραμμάτων στους χώρους 
εφαρμογής τους (καθαριότητας, φωτισμός, ελαιοχρωμα¬ 
τισμός κ.λπ.) σε όσες περιπτώσεις αυτά δεν είναι ενταγ- 
μένα σε γενικότερα προγράμματα άλλων Υπηρεσιών του 
Δημοσίου Τομέα. 

11. Συνεννοείται με τα αρμόδια όργανα (π.χ. Δ/ντές 
Σχολείων) για την παραχώρηση των αναγκαίων αιθουσών 
και την εξασφάλιση της απρόσκοπτης χρήσης τους. 

12. Μεριμνά για τη σύσταση και λειτουργία τυχόν προ- 
βλεπομένων επιτροπών. 

13. Επιμελείται για τη γνωστοποίηση των προγραμμά¬ 
των στους κατοίκους του Δήμου και ενεργεί τις εγγραφές 
των ενδιαφερομένων σ’ αυτά. 

14. Φροντίζει για την πραγματοποίηση επιχορηγήσεων 
προς τον Δήμο από μέρους των αρμόδιων φορέων του Δη¬ 
μοσίου. 

15. Συνεργάζεται με την αρμόδια Υπηρεσία της Νομαρ- 
_ χίας και με οποιαδήποτε άλλη ειδική υπηρεσία, αναπτύσ¬ 
σοντας τις προτάσεις του Δήμου για τον καλύτερο προ¬ 
γραμματισμό των ως άνω προγραμμάτων. 

16. Φροντίζει γενικά για την αξιοποίηση του θεσμού των 
ειδικών προγραμμάτων στο Δήμο με σκοπό την παροχή 
προς του Δημότες πλήρους συμπαράστασης και παροχής 
εφοδίων για την καλυτέρευση των συνθηκών διαβίωσής 
τους. 

γ) Ως προς την Κοινωνική Πρόνοια. 

1. Έχει την ευθύνη εφαρμογής προγραμμάτων κοινωνι¬ 
κών παροχών από το Δήμο. 

2. Η εφαρμογή των προγραμμάτων αυτών γίνεται σε 3 
ουσιαστικά επίπεδα: 

α) Σε επίπεδο ατομικής εξυπηρέτησης. 

Αφορά τη βοήθεια και προσπάθεια αντιμετώπισης προ¬ 
σωπικών ή οικογενειακών προβλημάτων Κατοίκων - Δημο¬ 
τών. Προς τούτο, αναπτύσσεται συνεργασία με συναφείς 
επιστημονικές ειδικότητες, ψυχιάτρους, ψυχολόγους, 
παιδαγωγούς κ.λπ.), και με αρχές ή Υπηρεσίες του Δημο¬ 
σίου αλλά και του ιδιωτικού Τομέα που έχουν σχέση με το 
συγκεκριμένο πρόβλημα και αρμοδιότητα (τυπική και ου¬ 
σιαστική) για τη λύση του ή την αντιμετώπισή τους. 

β) Σε επίπεδο ομάδας. 

Αφορά τη δημιουργία ομάδων ατόμων με ειδικές ανά¬ 
γκες ή συναφή προβλήματα. Οι ομάδες αυτές μπορούν να 
λειτουργούν σε συγκεκριμένο κοινό χώρο και χρόνο. Κα¬ 
ταβάλλεται, μέσα από τον τρόπο αυτό, προσπάθεια κοινω¬ 
νικοποίησης των ατόμων αυτών και γενικότερης ή από πε¬ 
ρισσότερες πλευρές αντιμετώπιση ειδικών προβλημάτων 
με σκοπό την κάλυψη συγκεκριμένων αναγκών. 

γ) Σε επίπεδο Δήμου. 

Αφορά την τήρηση στατιστικών στοιχείων για τις συνα¬ 
φείς ανάγκες των κατοίκων ώστε να ενημερώνεται η Διοί¬ 
κηση του Δήμου για τη χάραξη της Κοινωνικής πολιτικής 
αυτού. 

3. Διοργανώνει εκδηλώσεις και προγράμματα σε συνερ¬ 
γασία με τοπικούς ή άλλους φορείς και το πολιτιστικό Κέ¬ 
ντρο του Δήμου με σκοπό την ενημέρωση των κατοίκων 
σε θέματα κοινωνικού προβληματισμού. 

4. Έχει την ευθύνη εφαρμογής κοινωνικών προγραμμά¬ 
των στα ΚΑΠΗ. 

5. Τηρεί άμεση επαφή και συνεργάζεται συστηματικά 
με όλες τις κοινωνικές Υπηρεσίες που λειτουργούν στην 
ευρύτερη περιοχή ή και στο Κέντρο ακόμη (Ιατροπαιδαγω- 
γικό Κέντρο, Δημόσια Νοσοκομεία, Ιδιωτικές Κλινικές, 

ΙΚΑ, Ο.Α.Ε.Δ., Βρεφονηπιακούς Σταθμούς και Παιδικούς 
Σταθμούς κ.λπ.) για την εξυπηρέτηση της απώτερης απο¬ 
στολής τους. 

6. Σε συνεργασία με τη Διοίκηση του Δήμου ενεργεί για 
τη δημιουργία νέων τομέων κοινωνικής δράσης, σε τοπικό 
πάντα επίπεδο, σε θέματα υγιεινής και κοινωνικού σχεδια- 
σμού. 

7. Συνεργάζεται παράλληλα με τις αρμόδιες υπηρεσίες 
του Δήμου, κυρίως όταν πρόκειται για θέματα που έχουν 
σχέση με σχολεία, με παιδικούς σταθμούς, με την αστική 
κατάσταση των κατοίκων δημοτών, με τη δημιουργία κα¬ 
τάλληλων συνθηκών ρυμοτομίας και περιβάλλοντος κ.λπ. 
ώστε ο προγραμματισμός και η λειτουργία των κατα- 
σκευαζομένων εγκαταστάσεων να ανταποκρίνονται στις 
γενικότερες αλλά και ειδικότερες ανάγκες των εξυπηρε- 
τουμένων (παιδιά, υπερήλικες, εργαζόμενοι). 

8. Τηρεί και ενημερώνει καταστάσεις και ειδικούς φα- 
κέλλους με τα άτομα ή τις οικογένειες που αντιμετωπί¬ 
ζουν προβλήματα και έχουν ανάγκη ιδιαίτερης κοινωνικής 
φροντίδας. 

9. Εισηγείται απευθείας στο Δήμαρχο τις περιπτώσεις 
που ο Δήμος άμεσα ή έμμεσα, πρέπει να ενεργήσει για την 
εξ’ ιδίων παροχή βοήθειας σε χρήμα, σε φάρμακα, σε 
ρούχα ή άλλα παρόμοια είδη, για την οποία θα απαιτηθεί 
διαδικασία οικονομικής επιβάρυνσής τους. 

10. Ενεργεί παγίως εξουσιοδοτημένο από το Δήμαρχο, 
προς κάθε κατεύθυνση για την επίλυση των προβλημάτων 
που απασχολούν τα άτομα των πιο πάνω κατηγοριών. 

11. Ενημερώνει τις αρμόδιες Αρχές για τα προγράμματα 
κοινωνικής, πολιτικής του Δήμου και επιδιώκει την ενί¬ 
σχυση και συμπαράστασή τους στην υλοποίηση αυτών. 

12. Οργανώνει εκ μέρους του Δήμου εκδηλώσεις αιμο¬ 
δοσίας στα πλαίσια λειτουργίας Δημοτικής Τράπεζας αί¬ 
ματος. Παρέχει τη βοήθειά του και συμπαρίσταται ενεργά 
σε κάθε άλλη κίνηση προσφοράς και συγκέντρωσης αίμα¬ 
τος. 

13. Οι υποθέσεις που ανάγονται σε προσωπικά ή οικο¬ 
γενειακά ζητήματα αναξιοπαθούντων γενικά ατόμων θεω¬ 
ρούνται εμπιστευτικές. Γι' αυτό ο υπάλληλος που τις χειρί¬ 
ζεται στο μέτρο της αρμοδιότητάς του δεσμεύεται και μέσα 
και έξω από την Υπηρεσία του με το απόρρητο αυτών. 

δ) Ως προς την εκπαίδευση και τον Αθλητισμό. 

1. Μεριμνά για τη συγκρότηση, λειτουργία και γενικά για 
την υποστήριξη του έργου των σχολικών επιτροπών ή των 
αρμοδίων που είναι επιφορτισμένοι με την λειτουργία των 
σχολικών μονάδων. 

2. Ενημερώνει το Δ/ντή και το Δήμαρχο για κάθε σχε¬ 
τικό θέμα και εισηγείται σχετικά. 

3. Υποβοηθά το έργο του Δήμου στον Αθλητισμό με τα 
Αθλητικά Σωματεία. 

Β. ΓΡΑΦΕΙΟ ΚΑΤΑΣΤΑΣΗΣ ΔΗΜΟΤΩΝ 

1. Είναι υπεύθυνο για τη διατήρηση των μητρώων αρρέ- 
νων, των στρατολογικών πινάκων και των δημοτολογίων, 
σε καλή κατάσταση, και τη διασφάλισή τους από απώλεια 
ή φθορά. 

2. Ενεργεί τις προβλεπόμενες από το νόμο διαδικασίες 
για την εγγραφή των κατοίκων στα δημοτολόγια του Δή¬ 
μου, καθώς και την καταχώρηση σ’ αυτά οιωνδήποτε με¬ 
ταβολών λόγω γέννησης, γάμου, θανάτου, αλλαγής επω¬ 
νύμου, προσθήκης πατρωνύμου, μητρωνύμου, κυρίου 
ονόματος και άλλων στοιχείων. 

3. Τηρεί και ενημερώνει ανελλιπώς οικογενειακές καρ- 
τέλλες δημοτολογίου. 


4. Εκδίδει και χορηγεί μικρές ευρετηριακές καρτέλλες 
με τον αριθμό της οικογενειακής μερίδας και το τηλέφωνο 
της υπηρεσίας για την εξυπηρέτηση των δημοτών σε δε¬ 
δομένη στιγμή. 

5. Ενεργεί τις προβλεπόμενες διαδικασίες για την εγ¬ 
γραφή αδηλώτων την εξακρίβωση της ιθαγένειας αυτών 
καθώς και τη διόρθωση των κάθε είδους εσφαλμένων εγ¬ 
γράφων στα δημοτολόγια και τα μητρώα Αρρένων. 

6. Προσυπογράφει δια των αρμοδίων υπαλλήλων όλα τα 
εκδικόμενα πιστοποιητικά, τις αποφάσεις του Δημάρχου 
επί των εγγραφών ή μεταβολών στα δημοτολόγια καθώς 
και την υπηρεσιακή αλληλογραφία που διεξάγεται απ’ 
αυτό. 

7. Τηρεί για κάθε οικογένεια ιδιαίτερο φάκελλο με τα 
σχετικά δικαιολογητικά και αρχείο αποφάσεων για τις εγ¬ 
γραφές ή μεταβολές στα δημοτολόγια. 

8. Εκδίδει τα πιστοποιητικά ατομικής οικογενειακής και 
περιουσιακής κατάστασης και ταυτοπροσωπίας των δημο¬ 
τών. 

9. Επιμελείται την εφαρμογή των σχετικών με τους δη¬ 
μότες διατάξεων του κώδικα Δήμων και Κοινοτήτων και 
του Κώδικα Ελληνικής Ιθαγένειας. 

10. Καταρτίζει ετησίως τα μητρώα αρρένων, τα ενημε¬ 
ρώνει και τηρεί αρχείο των αποφάσεων περί των μεταβο¬ 
λών που επέρχονται σ’ αυτά. 

11. Καταρτίζει τους Στρατολογικούς πίνακες. 

12. Μεριμνά για την ενημέρωση των υποχρέων όσον 
αφορά τις στρατολογικές τους υποχρεώσεις γενικώς. 

13. Εκδίδει τα απαιτούμενα πιστοποιητικά για την απαλ¬ 
λαγή, όσων δικαιούνται, από τις στρατιωτικές τους υπο¬ 
χρεώσεις. 

14. Εκδίδει τα αναγκαία πιστοποιητικά για εισαγωγή των 
όσων ενδιαφέρονται στις διάφορες στρατιωτικές σχο¬ 
λές. 

15. Συντάσσει και τηρεί τα μητρώα διαφόρων απογρα- 
φών στρατολογικού ενδιαφέροντος. 

16. Εκτελε» τις ανατιθέμενες στο Δήμο εργασίες σχε¬ 
τικά με την γενική απογραφή του πληθυσμού. 

17. Ενεργεί την αλληλογραφία με όλους τους Δήμους 
και τις Κοινότητες ή άλλες Δημόσιες Αρχές, σε όλη την 
Επικράτεια, σε όσες περιπτώσεις τούτο θεωρείται ανα¬ 
γκαίο, για την συγκέντρωση, των δικαιολογητικών που 
απαιτούνται για μεταδημότευση ή άλλη μεταβολή στα τη¬ 
ρούμενα απ’ αυτό βιβλία. 

ε) Στον τομέα των εκλογών. 

1. Εκτελεί τα καθήκοντα που ανατίθενται στο Δήμο από 
τους εκλογικούς Νόμους, καθώς και τις υποχρεώσεις αυ¬ 
τού, ως οργάνου της Κρατικής Διοίκησης. 

2. Συμμετέχει στις διαδικασίες αναθεώρησης των εκλο¬ 
γικών καταλόγων στο βαθμό που επιβάλλουν οι κατά νόμο 
αρμοδιότητές του. 

3. Τηρεί τους εκλογικούς καταλόγους του Δήμου και 
εκδίδει τα σχετικά δικαιολογητικά για την εγγραφή σ’ αυ¬ 
τούς νέων εκλογέων. 

4. Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια Αρχή και μετά την επι¬ 
στροφή τους τα παραδίδει στους δικαιούχους εκλογείς. 

5. Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών και Δημοτικών 
εκλογών, καθώς αυτές προβλέπονται από την ισχύουσα, 
κάθε φορά, εκλογική νομοθεσία. 

ζ) Όσον αφορά το Ληξιαρχείο. 

1. Μεριμνά για την προμήθεια, τη θεώρηση και την 
υπεύθυνη τήρηση των ληξιαρχικών βιβλίων. 

2. Συντάσσει - καταχωρεί στο προβλεπόμενο από το 
νόμο βιβλίο τις εκθέσεις βαπτίσεων, ονοματοθεσίας, δια¬ 
ζυγίων, μεταβολής θρησκεύματος, αναγνώρισης ή ανακή¬ 
ρυξης τέκνων κ.λπ. εφ’ όσον τα γεγονότα αυτά συνέβησαν 
στην περιφέρεια του ληξιαρχείου και δεν υπάρχει στα 
αντίστοιχα βιβλία αυτού συνταγμένη ληξιαρχική πράξη, 
στο περιθώριο της οποίας θα έπρεπε σ’ αυτή την περί¬ 
πτωση να καταχωρηθεί η μεταβολή. 

3. Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γάμων και θανά¬ 
των. 

4. Ανακοινώνει τις γεννήσεις τις βαπτίσεις, τους γό¬ 
μους, τους θανάτους και γενικά τις μεταβολές της προσω¬ 
πικής κατάστασης των φυσικών προσώπων που συμβαί¬ 
νουν στην περιφέρεια του Ληξιαρχείου: 

α) Στο δικό μας Δήμο, αν τα παραπάνω γεγονότα αφο¬ 
ρούν σε πρόσωπα γραμμένα οτα δημοτολόγιά του ή στα 
μητρώα του και στα τέκνα αυτών, και 

β) Στους άλλους δήμους ή κοινότητες άν τα γεγονότα 
αφορούν ετεροδημότες ή τα τέκνα αυτών. 

5. Αποστέλλει αντίγραφα των συντασσομένων εκθέ¬ 
σεων βαπτίσεων και μεταβολής ή προσθήκης στοιχείων 
ληξιαρχικών πράξεων οτα Ληξιαρχεία στα οποία βρίσκο¬ 
νται συνταγμένες οι οικείες ληξιαρχικές πράξεις. 

6. Αποστέλλει αντίγραφα των ληξιαρχικών πράξεων 
γεννήσεων αρρένων τέκνων στους Δήμους ή στις Κοινό¬ 
τητες που έχουν τη μόνιμη κατοικία τους οι γονείς τους. 

7. Συντάσσει ατομικά δελτία θανάτων για την ΔΟΥ κα¬ 
θώς και δελτία γεννήσεων, γάμων και θανάτων για την 
Εθνική Στατιστική Υπηρεσία. 

8. Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημοσίων 
εγγράφων που υπάρχουν στα αρχεία του. 

9. Διεξάγει την υπηρεσιακή αλληλογραφία σε όλα τα θέ¬ 
ματα της αρμοδιότητάς του που πρωτοκολλείται σε δικό 
του βιβλίο. 

Τηρεί το σχετικό αρχείο αυτής. Μεριμνά για την επιθεώ¬ 
ρηση των ληξιαρχικών βιβλίων από το αρμόδιο δικαστικό 
όργανο και τηρεί ειδικό φάκελλο των δελτίων επιθεώρη¬ 
σης. 

10. Γενικά ενεργεί σύμφωνα με την ισχύουσα κάθε 
φορά νομοθεσία «περί ληξιαρχικών πράξεων». 

11.0 ασκών τα καθήκοντα του Ληξιάρχου δημοτικός 
υπάλληλος μπορεί, τηρουμένης της νόμιμης διαδικασίας, 
να κάνει χρήση των διατάξεων του άρθρου 106 του Ν. 
1188/81 «περί καταστάσεως των Δημοτικών και Κοινοτι¬ 
κών Υπαλλήλων». 

12. Το Γραφείο του Ληξιαρχείου ενεργεί τη διαδικασία 
και συμβάλλει στην τέλεση των πολιτικών γάμων. 

Γ. ΓΡΑΦΕΙΟ ΠΡΟΣΩΠΙΚΟΥ 

1. Σε συνεργασία με τον προϊστάμενο του Τμήματος συ¬ 
ντάσσει τον Οργανισμό Εσωτερικής Υπηρεσίας και ειση- 
γείται Ιεραρχικά τις τροποποιήσεις καθώς και τις προσαρ¬ 
μογές αυτού στις ισχύουσες κάθε φορά σχετικές διατά¬ 
ξεις. 

2. Ενεργεί τις διαδικασίες για τις προσλήψεις όλου του 
προσωπικού του Δήμου. 

3. Διεξάγει όλες τις υπηρεσιακές υποθέσεις που αφο¬ 
ρούν στα θέματα του τακτικού και του με σχέση εργασίας 
ιδιωτικού Δικαίου προσωπικού του Δήμου π.χ. μεταβολές 
στην υπηρεσιακή κατάσταση (προαγωγές, εντάξεις, επα¬ 


νεντάξεις, μετατάξεις, μετακινήσεις, αποσπάσεις, μετα¬ 
θέσεις, μονιμοποιήσεις, αναγνώριση προϋποθέσεων για 
οικονομικές παροχές, χορήγηση αδειών, εφαρμογή του 
πειθαρχικού δικαίου, τακτοποίηση ασφαλιστικών ζητημά¬ 
των γενικώς, λύση υπαλληλικής ή οποιοσδήποτε σχέσης 
εργασίασς γενικότερα κλπ.) κοινοποιώντας τις εκδιδόμε- 
νες διοικητικές πράξεις στα αρμόδια όργανα της Υπηρε¬ 
σίας. 

4. Τηρεί ενημερωμένους ατομικούς φακέλλους (για το 
με σχέση εργασίας ιδιωτικού δικάιου προσωπικό). 

Στους ατομικούς υπηρεσιακούς φακέλλους για το με 
σχέση Δημοσίου Δικαίου προσωπικό του Δήμου τηρεί και 
ενημερώνει ο Προϊστάμενος του Τμήματος Διοικητικών 
Υποθέσεων. 

5. Τηρεί μητρώα των τακτικών υπαλλήλων και του προ¬ 
σωπικού με σχέση εργασίας Ιδιωτικού Δικαίου. 

6. Τηρεί διαρκώς ενημερωμένο πίνακα που εμφανίζει 
την οργανική διάρθρωση των υπηρεσιών του Δήμου και 
την κατανομή του προσωπικού στις αντίστοιχες θέσεις. 

7. Συντάσσει τους πίνακες αρχαιότητας των υπαλλήλων 
ή άλλους παρεμφερείς πίνακες εφ’ όσον συντρέχει τέτοια 
περίπτωση. 

8. Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται στις 
αναγκαίες για την απονομή της σύνταξης και του μηναίου 
ισόβιου βοηθήματος του ΤΑΔΚΥ στους τακτικούς υπαλλή¬ 
λους του Δήμου. 

9. Μεριμνά για την εφαρμογή των διατάξεων που αφο¬ 
ρούν στην υπηρεσιακή γενικά κατάσταση του εν ενεργεία 
προσωπικού (τακτικού και με σχέση εργασίας Ιδιωτικού 
Δικαίου). 

10. Ανακοινώνει στο προσωπικό τις εγκύκλιες διατάξεις 
και αποφάσεις του Δημάρχου τις αναφερόμενες στην κα¬ 
τάσταση του προσωπικού και στη λειτουργία των υπηρε¬ 
σιών. 

11. Ανακοινώνει στο προσωπικό το ισχύον κάθε φορά 
ωράριο εργασίας και επιβλέπει με προσωπική του ευθύνη 
την ακριβή τήρησή του. 

12. Γνωστοποιεί στους υπαλλήλους και το εργατοτε- 
χνικό προσωπικό του Δήμου τις ανατιθέμενες σ’ αυτούς 
υπηρεσίες σε τυχόν μη εργάσιμες ημέρες. 

13. Συντάσσει μισθοδοτικές καταστάσεις για όλο το 
προσωπικό με βάση παραστατικά στοιχεία που παίρνει 
από τις κάρτες παρουσίας του χρησιμοποιουμένου ωρολο¬ 
γίου. 

14. Μεριμνά για την τακτική και την έγκαιρη πληρωμή 
των κάθε είδους αποδοχών του προσωπικού του Δήμου. 

15. Επιμελείται τη διαδικασία παρακράτησης και από¬ 
δοσης των υπέρ τρίτων κρατήσεων και ασφαλιστικών ει¬ 
σφορών επί της μισθοδοσίας του προσωπικού, της ενημέ¬ 
ρωσης των ασφαλιστικών βιβλιαρίων κλπ. 

16. Επιμελείται τη διαδικασία για την παρακράτηση και 
απόδοση των επιβαλλομένων στο προσωπικό προστί¬ 
μων. 

17. Προμηθεύεται και επικολλά τα ένσημα του ΙΚΑ στα 
βιβλιάρια των ασφαλισμένων εργατών και υπαλλήλων εφ’ 
όσον συντρέχει τέτοια περίπτωση. 

18. Επιμελείται κάθε τι που ανέγεται στη σύνταξη των 
εκθέσεων υπηρεσιακής ικανότητας του υπαλληλικού και 
εργατοτεχνικού προσωπικού του Δήμου γενικώς και επι¬ 
λαμβάνεται της αρχειακής ταξινόμησής τους. 

19. Κοινοποιεί στο γραφείο εκκαθάρισης δαπανών όλες 
τις επερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

20. Εισηγεϊται ιεραρχικά κάθε θέμα που έχει σχέση με 
το προσωπικό του Δήμου γενικώς τη διάρθρωση των Υπη¬ 
ρεσιών, τις αρμοδιότητες, τα καθήκοντα και φυσικά τον 
Οργανισμό Εσωτερικής Υπηρεσίας του Δήμου. 

21. Ύστερα από συνεννόηση με το Δήμαρχο και τον 
Προϊστάμενο του Τμήματος, πληροφορεί, το Υπηρεσιακό 
Συμβούλιο για κάθε υπόθεση που ανήκει στην αρμοδιό- 
τητά του, προβαίνει στις ενδεικνυόμενες ενέργειες πάνω 
στις από αυτό εκδιδόμενες γνωμοδοτήσεις ή αποφάσεις 
και εισηγεϊται αναλόγως στο Δήμαρχο, ενημερώνοντας 
περί των εισηγήσεών του αυτών τον Προϊστάμενο του 
Τμήματος. 

22. Διεξάγει κάθε εργασία και εκδίδει τα δικαιολογητικά 
που απαιτούνται για την απονομή σύνταξης, βοηθήματος, 
αποζημίωσης ή επιδομάτων, στο προσωπικό του Δήμου 
γενικά. 

23. Συντάσσει και τηρεί σε ειδικό αρχείο τις συμβάσεις 
του προσωπικού του Δήμου με σχέση εργασίας Ιδιωτικού 
Δικαίου. 

Δ. ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

1. Ασχολείται με τον έλεγχο της τήρησης της καθαριό¬ 
τητας της πόλης όπως αυτή καθορίζεται από τις ισχύου- 
σες εκάστοτε υγειονομικές διατάξεις και από τις εκά- 
στοτε εκδιδόμενες αποφάσεις του Δημοτικού Συμβου¬ 
λίου. 

Ο έλεγχος της καθαριότητας εκτείνεται σε όλους τους 
δημόσιους, δημοτικούς και κοινόχρηστους χώρους και σε 
τόπους αγοράς. 

Φροντίζει για τον εξοπλισμό του με τα απαραίτητα τε¬ 
χνικά μέσα για τον έλεγχο της κάθε μορφής ρύπανσης του 
περιβάλλοντος. 

Ενημερώνει τους δημότες για τούτο και προτείνει μέτρα 
για την πρόληψη και καταστολή των αιτιών που προκαλούν 
τη μόλυνση. 

Ελέγχει το υδατικό δυναμικό ως προς το αν τηρεί τους 
όρους υγιεινής και προτείνει μέτρα αποφυγής δημιουρ¬ 
γίας εστιών μόλυνσης για τη δημόσια υγεία. 

Χρησιμοποιεί κάθε νόμιμο μέσο για τη συμμόρφωση των 
παραβατών. 

2. Ασχολείται με την τήρηση των διατάξεων του Κώδικα 
οδικής κυκλοφορίας, μέσα στην πόλη της Αρτέμιδας, 
όπως και με την τήρηση ειδικών αστυνομικών διατάξεων 
που αφορούν την κυκλοφορία και στάθμευση των οχημά¬ 
των και επιβάλλει τις νόμιμες κυρώσεις στους παραβά¬ 
τες. 

Ο έλεγχος για την στάθμευση των πάσης φύσεως οχη¬ 
μάτων εκτείνεται τόσο στους χώρους ελεγχόμενης (με 
παρκόμετρα) στάθμευσης, (εφ’ όσον υπάρχουν) όσο και 
σε χώρους εκτός αυτών. 

Για την άσκηση των αρμοδιοτήτων αυτών εφαρμόζονται 

οι εκάστοτε ισχύουσες διατάξεις. 

3. Ελέγχει την τήρηση των όρων οικοδομήσεως και της 
χρήσεως με τα οικοδομικά των κοινοχρήστων χώρων και 
την ασφάλεια των ανεγειρομένων οικοδομών και υποδε- 
κνύει στις αρμόδιες υπηρεσίες την κατεδάφιση επικινδύ¬ 
νων κτιρίων. 

Ελέγχει την τήρηση του Κανονισμού εκτέλεσης οικοδο¬ 
μικών εργασιών και εργασιών Κοινοφελών Οργανισμών, 
όπως ισχύει κάθε φορά, και επιβάλλει τα προβλεπόμενα 
απ’ αυτό πρόστιμα στους παραβάτες. 

Για τον έλεγχο της οικοδόμησης το προσωπικό της ειδι¬ 
κής υπηρεσίας δικαιούται να εισέρχεται σε αυλές, σε ανε- 
γειρόμενες οικοδομές και πάσης φύσεως κτίσματα, σύμ¬ 


φωνα με τις εκάστοτε ισχύουσες διατάξεις και να ελέγχει 
τις άδειες οικοδόμησης και κάθε σχετικά άδεια. 

4. Ασχολείται, με τον έλεγχο της αποχέτευσης γενικά, 
δηλαδή τις παράνομες συνδέσεις ακινήτων με υδροφό¬ 
ρους αγωγούς ή αγωγούς των ακαθάρτων ή βρόχινων νε¬ 
ρών καθώς και τις παράνομες επεκτάσεις των αγωγών αυ¬ 
τών. 

Ελέγχει και παρεμποδίζει την επιχωμάτωση ή δόμηση 
φυσικής ροής των χειμάρρων τον έλεγχο των νερών που 
χύνονται στους χειμάρρους για να μην περιέχουν λύματα 
βιομηχανιών, βιοτεχνιών, επιχειρήσεων ή οικιών. 

Για τον έλεγχο αυτό το προσωπικό της Ειδικής Υπηρε¬ 
σίας δικαιούται να εισέρχεται σε αυλές και οικήματα πά¬ 
σης φύσεως σύμφωνα με τις ισχύουσες διατάξεις. 

5. Ασχολείται με τον έλεγχο για τη μόλυνση του περι¬ 
βάλλοντος και εκτείνεται σε κάθε πηγή και αιτία παροδική 
ή μόνιμη που προκαλέι ρύπανση ή μόλυνση στο φυσικό πε¬ 
ριβάλλον. 

Στον έλεγχο υπόκεινται και οι εστίες καύσεως πάσης 
φύσεως κτιρίων ως και η ηχορύπανση. 

Ο έλεγχος για τη μόλυνση του περιβάλλοντος περιλαμ¬ 
βάνει και τη ρύπανση από οσμές, από εγκατάλειψη στε¬ 
ρεών αντικειμένων ή υπολειμμάτων σε δημόσιους και ισιω- 
τικούς χώρους, που δημιουργούνται από κάθε δραστηριό¬ 
τητα. 

2) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Ειδικότερα το τμήμα Τεχνικής Υπηρεσίας πέρα από 
τα καθοριζόμενα στην παράγραφο του παρόντος κανονι¬ 
σμού καθήκοντά του έχει και τα εξής: 

2. Τηρεί χωριστό αρχείο της Υπηρεσίας του με τον πιο 
πρόσφορο τρόπο που καθορίζεται με κανονιστική από¬ 
φαση του Δημάρχου. 

Στο γενικότερο αρχείο του Δήμου δεν περιλαμβάνεται η 
αρχειοθέτηση των εγγράφων της Τεχνικής Υπηρεσίας. 

3. Καταρτίζει σε συνεργασία με τον Προϊστάμενο της Δ/ 
νσης Διοικητικών Υπηρεσιών, τον Δήμαρχο και τυχόν συ- 
γκροτουμένης προς τούτο από το Δημοτικό Σ/λιο Επιτρο¬ 
πής, το σχέδιο του ετήσιου τεχνικού προγράμματος. 

4. Επιμελείται την εφαρμογή του. 

5. Τα της θεώρησης των μελετών, των πιστοποιήσεων, 
των τιμολογίων, των λογαριασμών και κάθε άλλου δικαιο- 
λογητικού ενταλμάτων πληρωμής που αναφέρονται στα 
εκτελούμενα από το Δήμο έργα και στις ενεργούμενες 
από αυτόν προμήθειες, ορίζονται με κανονιστική από¬ 
φαση του Δημάρχου προσαρμοσμένη στις διατάξεις του Π. 
Δ/τος 171/87, σε συνδυασμό με την ισχύουσα υπηρε¬ 
σιακή κατάσταση στο Τμήμα. 

6. Παρακολουθεί και επιβλέπει την εκτέλεση όλων των 
τεχνικών έργων έχοντας δικαίωμα ελέγχου για την σύμ¬ 
φωνα με τους κανόνες της τεχνικής και τις προδιαγραφές 
των οικείων μελετών κατασκευής τους, και παροχής των 
απαραίτητων οδηγιών στα όργανα εκτέλεσης και επίβλε¬ 
ψης των έργων. Περί των ανωτέρω έχει την υποχρέωση να 
ενημερώνει έγκαιρα το Δήμαρχο. 

7. Εκτελεί και προσυπογράφει επίσης τις καταστάσεις 
πληρωμής ημερομισθίων του υπαλληλικού και εργατοτε- 
χνικού προσωπικού του απασχολουμένου στο Δήμο για 
την εκτέλεση έργων ή εργασιών είτε τούτο συνδέεται μαζί 
του με σχέση εργασίας ιδιωτικού Δικαίου είτε ασχολείται 
στην εκτέλεση των με αυτεπιστασία εκτελουμένων από το 
Δήμο έργων. 

8. Επιλαμβάνεται κάθε θέματος γενικά που εμπίπτει 
στις ειδικές αρμοδιότητες που ορίζονται με τις διατάξεις 

περί εκτέλεσης Δημοτικών και Κοινοτικών Έργων και περί 
σχεδίων πόλεων και Νομών. 

9. Ενημερώνεται επί των τεχνικών έργων των Νομικών 
Προσώπων του Δήμου, των Δημοτικών επιχειρήσεων κα¬ 
θώς και όλων των φορέων που ασκούν τεχνικές δραστη¬ 
ριότητες μέσα στα όρια του Δήμου ή που ασκούν τεχνικές 
δραστηριότητες με επιρροή στην πόλη ώστε να μπορεί να 
παρέχει τις τεχνικές του γνώμες στη Δημοτική Αρχή. 

10. Ο προϊστάμενος της Τεχνικής Υπηρεσίας του Δή¬ 
μου είναι τεχνικός σύμβουλος του Δημάρχου. 

Α) ΓΡΑΦΕΙΟ ΠΡΟΓΡΑΜΜΑΤΩΝ ΚΑΙ ΜΕΛΕΤΩΝ 

α) Ως προς τη σύνταξη μελετών: 

1. Συντάσσει τις μελέτες όλων των έργων που περιλαμ¬ 
βάνεται στο τεχνικό πρόγραμμα του Δήμου και τις ενερ- 
γούμενες προμήθειες όπου τούτο είναι αναγκαίο. Συντάσ¬ 
σει τις απαιτούμενες προμελέτες και συγκεντρώνει προ¬ 
καταρκτικά στοιχεία με βάση τα προγράμματα μακροχρό¬ 
νιου τεχνικού προγραμματισμού που εκπονεί η Διοίκησης 
του Δήμου. 

2. Συντάσσει υποχρεωτικά οποιαδήποτε μελέτη ζητηθεί 
από το Δήμαρχο. 

3. Ενεργεί τις διαδικασίες για την έγκριση των μελετών 
(αν αυτό χρειαστεί) φιι τη λήψη των αναγκαίων για το 
σκοπό αυτό αποφάσεων. 

4. Για την ορθή και ολοκληρωμένη σύνταξη των μελετών 
εκτέλεσης έργων συνεργάζεται εκτός από τους αρμό¬ 
διους διοικητικούς και υπηρεσιακούς παράγοντες του Δή¬ 
μου και με κάθε άλλη Αρχή ή Υπηρεσία που συνδέεται με 
αυτά με οποιοδήποτε τρόπο, λαμβάνοντας υπόψη προϋ- 
πάρχουσες συναφείς μελέτες, έργα ή άλλα σχετικά στοι¬ 
χεία επηρεάζονται το είδος και τη δυνατότητα κατα¬ 
σκευής τους. 

5. Τηρεί βιβλίο μελετών στο οποίο κατ’ αύξοντα αριθμό 
και ημερομηνία περάτωσης αυτών καταχωρούνται οι συ- 
ντασσόμενες μελέτες αριθμούμενες αντιστοίχως. 

6. Τηρεί ταξινομημένο αρχείο όλων των μελετών του 
Δήμου. 

7. Συντάσσει μελέτες υψομετρικού δικτύου. 

8. Τηρεί τους φακέλλους υψομέτρων και εκδίδει βεβαι¬ 
ώσεις και στοιχεία υψομέτρων οδών και κοινοχρήστων χώ¬ 
ρων. 

9. Τηρεί το βιβλίο υλικών και εξοπλισμού της τεχνικής 
υπηρεσίας. 

β) Ως προς τα έργα γενικά: 

1. Ενεργεί τις διαδικασίες για τη διεξαγωγή των δημο¬ 
πρασιών ανάδειξης των αναδόχων εκτέλεσης των έργων ή 
της ανάθεσης αυτών. 

2. Τηρεί αρχείο των φακέλλων των περατωμένων συνα¬ 
φών έργων και ενεργεί για την μέσα στις νόμιμες προθε¬ 
σμίες πραγματοποίησης της παραλαβής τους, εισηγού- 
μενο σε περίπτωση που θα διαπιστωθεί οποιαδήποτε κα¬ 
θυστέρηση, στον Δήμαρος, τη λήψη των για κάθε περί¬ 
πτωση επιβαλλομένων μέτρων. 

3. Έχει την ευθύνη για την τήρηση των ίδιων διαδικα¬ 
σιών και όσων πέρα από αυτές προβλέπονται για την εκτέ¬ 
λεση διαφόρων έργων τέχνης (ηρώων, γλυπτών, αναπαρα¬ 
στάσεων κλπ.). 

Β) ΓΡΑΦΕΙΟ ΕΠΙΒΛΕΨΕΩΝ ΕΡΓΩΝ 
ΚΑΙ ΣΥΝΤΗΡΗΣΗΣ ΣΧΟΛΕΙΩΝ 

1) Για κάθε έργο που εκτελείται από το Δήμο ενεργεί 
για την εγκατάσταση των αναδόχων, τις εργασίες, την πα¬ 


ρακολούθηση της ομαλής εξέλιξης της κατασκευής, τη 
σύνταξη των επιμετρήσεων, τη συλλογή συναφών προς τα 
έργα στοιχείων για τη σύνταξη συγκριτικών πινάκων, τη 
συγκρότηση των προβλεπομένων από το Νόμο επιτροπών 
παραλαβής των προμηθειών και των έργων, τελικά και 
κάθε άλλη πράξη προβλεπόμενη ή μη θεωρουμένη όμως 
αναγκαία για την οικονομική κάλυψη των έργων και τη λο¬ 
γιστική δικαιολόγηση των δαπανών τους. 

2) Εκτελεί με τις νόμιμες διαδικασίες τα με αυτεπιστα¬ 
σία κατασκευαζόμενα έργα, προβαίνουν έγκαιρα στις 
απαιτούμενες προμήθειες και μεταφορές. 

3) Τηρεί και ενημερώνει ανελλιπώς ειδική καρτέλλα για 
κάθε έργο στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου καθώς και 
η πρόοδος των εργασιών του. 

4) Ενημερώνει ιεραρχικά και αμέσως τον Δήμαρχο για 
τυχόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από τη σοβαρότητα και το οικονομικό μέγεθος αυτών. 

5) Μεριμνά για την από τους υποχρέους κατασκευή των 
πεζοδρομίων της πόλης, εφαρμόζοντας τις οικείες από 
την νομοθεσία περί πόλεων και νομών διατάξεις. Σε περί¬ 
πτωση αδυναμίας εκτέλεσης των έργων αυτών από τους 
ιδιώτες μέσα στις τασσόμενες από το Δήμο προθεσμίες 
προέρχεται στις σύμφωνα με τις ανάλογες για την εκτέ¬ 
λεση έργων, διατάξεις και τα περί συναφών αρμοδιοτήτων 
οριζόμενα στον παρόντα Οργανισμό, στην εφαρμογή των 
διαδικασιών για την εκτέλεση των έργων από τον Δήμο. 

6) Συντάσσει τις καταστάσεις υπόχρεων για την κατα¬ 
βολή του αντιτίμου της δαπάνης κατασκευής κρασπεδο¬ 
ρείθρων και πεζοδρομίων από το Δήμο αφού προηγουμέ¬ 
νως ενεργήσει τον αναλογισμό ανά τρέχον μέτρο πρόσο¬ 
ψης του ακινήτου και μετά τη νόμιμη θεώρησή τους τις 
στέλνει στην Δ/νση Οικονομικών Υπηρεσιών. 

7) Εκδίδει τις άδειες για την από τους τρίτους εκτέλεση 
διαφόρων εργασιών επί των δημοτικών οδών, πλατειών και 
γενικά κοινοχρήστων χώρων (τομές οδοστρωμάτων για 
την τοποθέτηση, επισκευή ή διαρρύθμιση εγκαταστάσεων 
τηλεπικοινωνιών, ηλεκτροφωτισμού και ύδρευσης). Τόσο 
κατά την έκδοση όσο και μετά από αυτή διεξάγει απαραί¬ 
τητα συντονισμό φορέων. 

8) Μεριμνά για την από τους υποχρέους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις ενέργειες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων αυ¬ 
τές με πλημμέλεια. 

9) Επιμελείται τη συντήρηση και την ομαλή λειτουργία 
των δημοτικών κατ/των γενικώς από τεχνική άποψη. 

Ως προς τη συντήρηση των σχολείων: 

1. Συγκεντρώνει τα αιτήματα των σχολείων για την συ¬ 
ντήρηση και μεριμνά για την άμεση ικανοποίησή τους. 

2. Εισηγείται την προμήθεια των αναγκαίων μέσων. 

3. Δίδει εντολές στους αρμόδιους τεχνικούς υπαλλή¬ 
λους για τον περιοδικό έλεγχο όλων γενικά των εγκατα¬ 
στάσεων των σχολείων. 

4. Συνεργάζεται για τον ανωτέρω σκοπό με τις σχολικές 
επιτροπές, την Δημοτική Επιτροπή Παιδείας και τον ΟΣΚ 
για την σύναψη των απαιτουμένων προγραμματικών συμ¬ 
βάσεων, το περιεχόμενο των οποίων συντάσσει σε σχέδιο 
και εισηγείται στο Δημοτικό Συμβούλιο. 

Γ) ΓΡΑΦΕΙΟ ΠΟΛΕΟΔΟΜΙΑΣ ΚΑΙ ΤΟΠΟΓΡΑΦΙΑΣ 

1) Τηρεί το αρχείο του ρυμοτομικού σχεδίου της πόλης, 

στο οποίο προσθέτει ανελλιπώς τις κάθε φορά επερχόμε- 
νες τροποποιήσεις ώστε να υπάρχει πάντοτε πλήρης ενη¬ 
μερότητα πάνω στο ισχύον ρυμοτομικό σχέδιο. 

2) Διενεργεί όλες τις προβλεπόμενες διαδικασίες για 
την ανάθεση από το Δημοτικό Σ/λιο εκπόνησης των μελε¬ 
τών ενημέρωσης Φ/Γ διαγραμμάτων, σύνταξης κτηματο¬ 
λογίου και πράξεων εφαρμογής όλων των πολεοδομικών 
ενοτήτων του Δήμου. 

3) Παρακολουθεί από πλευράς Δήμου, την πορεία της 
εγκαίρου εκπόνησης των μελετών αυτών, διενεργεί τις 
διαδικασίες, δημοσίευσης, ανάρτησης των κτηματολο¬ 
γίων πινάκων αυτών, συγκεντρώνει, ταξινομεί από πολεο- 
δομική ενότητα τις τυχόν υποβαλλόμενες ενστάσεις και 
τις διαβιβάζει αρμοδίως προς περαιτέρω ενέργεια. 

4) Μεριμνά για τη σύνταξη κτηματολογίων διαγραμμά¬ 
των, χρησίμων στις περιπτώσεις επέκταστης του σχεδίου 
πόλης. 

5) Γνωμοδοτεί απαραίτητα σε κάθε περίπτωση μεταβο¬ 
λής, τροποποίησης ή επέκτασης του ισχύοντος ρυμοτομι¬ 
κού σχεδίου. 

6) Επιμελείται την έκδοση των σχετικών πράξεων τα¬ 
κτοποίησης και αναλογισμού, σύμφωνα με τις απόψεις 
του Δήμου και προετοιμάζει από πλευράς σχεδίου πόλης 
την όλη προεργασία για τις προβλεπόμενες από το ρυμο¬ 
τομικό σχέδιο διανοίξεις. 

7) Τηρεί τους φακέλλους των πράξεων αυτών. 

8) Συντάσσει και εκτυπώνει τα αναγκαιούντα στις Υπη¬ 
ρεσίες του Δήμου σχεδιαγράμματα του ισχύοντος ρυμοτο¬ 
μικού σχεδίου της πόλης και αποσπάσματα αυτού. 

9) Ενεργεί όλη την από το Νόμο και τις συναφείς εγκυ¬ 
κλίους διαταγές οριζόμενη διαδικασία σε περιπτώσεις 
τροποποίησης του εγκεκριμένου σχεδίου πόλεως. 

10. Συντάσσει όλες τις τοπογραφικές μελέτες όλων των 
συναφών έργων που περιλαμβάνονται στο ετήσιο πρό¬ 
γραμμα ή εκείνες επιπλέον των αναγκαίων στη Διοίκηση 
του Δήμου για την εκτέλεση του προορισμού της. 

11. Επιμελείται την εφαρμογή και τον έλεγχο της εγκε¬ 
κριμένης ρυθμιστικής και χωροταξικής μελέτης της πόλης 
καθώς και τον εγκεκριμένο ρυμοτομικού σχεδίου πό¬ 
λης. 

12) Ασκεί όλες τις πολεοδομικές αρμοδιότητες που πα- 
ραχωρούνται με Νόμο ή Π. Δ/γμα, κάθε φορά, στο Δήμο. 

13) Επιμελείται τη σύνταξη κτηματολογίου και τη συ¬ 
νεχή ενημέρωσή του. 

14) Με βάση τα στοιχεία του κτηματολογίου και ύστερα 
από συνεννόηση με το τμήμα Οικονομικής και Λογιστικής 
Διαχείρησης προβαίνει στην οριοθέτηση των δημοτικών 
ακινήτων γενικά και την περίφραξη αυτών μετά από προη¬ 
γούμενη εντολή του Δημάρχου για κάθε περίπτωση χωρι- 
στά. 

15) Ελέγχει τις εκδιδόμενες οικοδομικές άδειες από 
άποψη τη ρήσεως των ορίων και περιορισμών δόμησης του 
εγκεκριμένου ρυμοτομικού σχεδίου. 

16) Πραγματοποιεί εφαρμογή επί του εδάφους του ρυ¬ 
μοτομικού σχεδίου και εκτελεί εργασίες αποτυπώσεων 
και χωροσταθμίσεων. 

17) Συντάσσει διάγραμμα αποτύπωσης του υδρευτικού 
δικτύου του Δήμου στο οποίο θα εμφαίνονται οι διατομές 
των σωλήνων, οι βάνες οι παροχές τα υπάρχοντα υδραγω¬ 
γεία προς χρήση του γραφείου ύδρευσης και αποκατάστα¬ 
σης βλαβών. 

Ως προς την κυκλοφορία: 

1) Συντάσσει τις μελέτες κυκλοφορίας και εισηγείται 
την έγκρισή τους και την εφαρμογή τους, ως και την εκτέ¬ 


λεση έργων σήμανσης και φωτεινών σηματοδοτήσεων, ως 
και ελεγχομένων εγκαταστάσεων γενικά. 

2) Μεριμνά για την τοποθέτηση πινακίδων των ονομά¬ 
των των οδών και πλατειών της πόλης καθώς και πινακί¬ 
δων αρίθμησης των σπιτιών, των καταστημάτων και ακινή¬ 
των γενικά. 

3) Μεριμνά ακόμη για την τοποθεσία ενδεικτικών κυ- 
κλοφοριακών πινακίδων γενικά στους ενδεδειγμένους 
χώρους. 

3) ΤΜΗΜΑ ΕΞΩΤΕΡΙΚΩΝ ΣΥΝΕΡΓΕΙΩΝ 

1. Τηρεί χωριστό αρχείο της Υπηρεσίας του, που καθο¬ 
ρίζεται με κανονιστική απόφαση του Δημάρχου. 

2. Παρακολουθεί και επιβλέπει την εργασία όλων των 
εργαζομένων και των συνεργείων του τμήματος και ενη¬ 
μερώνει σχετικά τον Δήμαρχο και τον Δ/ντή των Δ/κών 
Υπηρεσιών του Δήμου. 

3. Εισηγείται στο Δήμαρχο και τον Διευθυντή την προ¬ 
μήθεια των απαραιτήτων προμηθειών όλου του τμήμα¬ 
τος. 

4. Εισηγείται τη λήψη μέτρων για την καλύτερη οργά¬ 
νωση, λειτουργία και αποδοτικότητα του τμήματος. 

5. Ελέγχει και προσυπογράφει τις καταστάσεις πληρω¬ 
μής όλου του προσωπικού του τμήματος. 

Α) ΓΡΑΦΕΙΟ ΥΔΡΕΥΣΗΣ 

Επιμελείται της εφαρμογής του Κανονισμού Λειτουρ¬ 
γίας του δικτύου ύδρευσης και των σχετικών αποφάσεων 
του Δημοτικού Συμβουλίου. 

Κατανέμει τα συνεργεία επισκευής του δικτύου σε το¬ 
μείς εργασίας και εκδίδει καθ’ εκάστη εργάσιμο ή μη 
ημέρα εντολές αποκατάστασης βλαβών και υλικών που 
χρησιμοποιήθηκαν. 

Παρακολουθεί την ανάλυση των υλικών ύδρευσης και 
εισηγείται για την έγκαιρησ προμήθεια αυτών. 

Ελέγχει και παρακολουθεί την ομαλή λειτουργία των 
αντλιοστασίων του Δήμου και ενημερώνει τον Μηχανο¬ 
λόγο του Δήμου για τυχόν βλάβες αυτών και φροντίζει σε 
συνεργασία με τον ανωτέρω για την άμεσο αποκατάσταση 
αυτών. 

Επιμελείται της αποκατάστασης βλαβών στο δίκτυο 
ύδρευσης καθ’ όλο το 24ωρο. 

Αναφέρει τις τυχόν βλάβες των αυτ/των ύδρευσης στο 
αρμόδιο γραφείο συντήρησης και κίνησης μηχ/κού εξο¬ 
πλισμού για την άμεση επισκευή αυτών. 

Παρακολουθεί γενικά όλες τις εργασίες των συνερ¬ 
γείων ύδρευσης καθώς και των καταμετρητών και ελέγχει 
την αποδοτικότητά τους. 

Προγραμματίζει τις υπό εκτέλεση νέες επεκτάσεις του 
δικτύου ύδρευσης καθώς και της νέες συνδέσεις με το δί¬ 
κτυο. 

Εισηγείται την λήψη κάθε μέτρου για την καλύτερη λει¬ 
τουργία του δικτύου. 

Β) ΓΡΑΦΕΙΟ ΥΠΗΡΕΣΙΩΝ ΠΕΡΙΒΑΛΛΟΝΤΟΣ 

α) Ως προς την καθαριότητα: 

1) Εισηγείται την σύνταξη, την συμπλή ρωση και την τρο- 
ποίηση όταν τούτο είναι αναγκαίο του κανονισμού καθα¬ 
ριότητας του Δήμου. 

2) Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο την λήψη μέτρων που επιβάλλονται κάθε φορά για 
την εξασφάλισή της. 

3) Παρακολουθεί την παρουσία του εργατοτεχνικού 
προσωπικού οτον τόπο των εργασιών. 

4) Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων στην 
ομαλή λειτουργία της καθαριότητας. 

5) Ελέγχει και πιστοποιεί την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

6) Εφαρμόζει το ωράριο εργασίας των σε αυτό υπαγο- 
μένων εργατοτεχνιτών και υπαλλήλων. 

7) Εισηγείται την καθιέρωση τομέων και ζωνών ευθύνης 
καθαρισμού της πόλης και τη σύσταση των για το σκοπό 
αυτό απαιτουμένων συνεργείων. 

8) Εισηγείται τα κάθε μορφής δρομολόγια των διαδρο¬ 
μών. 

9) Συντάσσει στατιστικά στοιχεία του ημερήσιο όγκου 
και βάρους των αποκομιζομένων απορριμμάτων ελέγχο¬ 
ντας τα σχετικά ζυγολόγια. 

10) Συνεργάζεται με τον σύνδεσμο Δήμων και Κοινοτή¬ 
των και παρακολουθεί την ομαλή λειτουργία του χώρου 
αποκομιδής και ταφής των απορριμμάτων στην χωμα¬ 
τερή. 

β) Ως προς τον ηλεκτροφωτισμό: 

1) Ενεργεί κάθε τι και εκτελεί τις εντολές των προϊστα¬ 
μένων του σε ότι αφορά τον ηλεκτροφωτισμό των οδών 
των πλατειών και κοινοχρήστων χώρων της πόλης γενικώς. 

2) Αλλάζει τους χαλασμένους και κομμένους λαμπτήρες 
του δικτύου εφ’ όσον περί αυτού υπάρχει πάγια και ειδική 
συναίνεση της ΔΕΗ. 

3) Εκτελεί τα με αυτεπιστασία έργα ηλεκτροφωτισμού 
της πόλης. 

4) Τηρεί τα αναγκαία βιβλία για την χρεωπίστωση των 
υλικών και των ανταλλακτικών που χρησιμοποιούνται στην 
κακή λειτουργία του ηλεκτροφωτιστικού δικτύου γενικά. 

5) Εφαρμόζει το ωράριο εργασίας των σε αυτό υπαγο- 
μένων εργατοτεχνιτών. 

6) Ενημερώνει εγκαίρως την ΔΕΗ για την αποκατά¬ 
σταση των βλαβών στο δίκτυο. 

7) Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
φωτισμού. 

8) Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού φωτισμού. 

9) Ενεργεί την φωταγώγηση των χώρων στους οποίους 
ο Δήμος οργανώνει κάθε μορφής εκδηλώσεις και τοποθε¬ 
τεί τις εκάστοτε χρησιμοποιούμενες μεγαφωνικές εγκα¬ 
ταστάσεις. 

10) Αποκαθιστά τις τυχόν ηλεκτρολογικές βλάβες στα 
αντλιοστάσια του Δήμου. 

11) Φροντίζει για τον κανονικό ηλεκτροφωτισμό των 
Δημοτικών καταστημάτων. 

γ) Ως προς το πράσινο και τις παιδικές χαρές: 

1) Μεριμνά για την ανάπτυξη και διάδοση του πρασίνου 
στην πόλη καθώς και για την συντήρηση, τον εξωραϊσμό, 
την καθαριότητα και την επαύξηση των δημοτικών κήπων, 
αλσών και δενδροστοιχιών. 

2) Μεριμνά για τον έγκαιρο εφοδιασμό του Δήμου με 
τους απαραίτητους σπόρους, φυτά, θάμνους, δένδρα 
κ.λ.π. και την φύτευση ή την με άλλο τρόπο χρησιμοποί¬ 
ησή τους. 

3) Η σύνταξη κηποτεχνικών μελετών που περιλαμβάνο¬ 
νται στο τεχνικό πρόγραμμα του Δήμου, συντάσσονται, 
εφ’ όσον τούτο δεν μπορεί να γίνει από την αρμόδια υπη¬ 
ρεσία του Δήμου, από το οικείο τμήμα της Νομαρχίας και 


οι εργασίες εκτελούνται από τον Δήμο με δικά του μέσα ή 
από ιδιώτες εργολάβους κηποτεχνικούς. 

4) Εκτελεί τα έργα που γίνονται είτε με αυτεπιστασία 
είτε με εργολαβία ή απ’ ευθείας αντιστο'ιχως. 

5) Τηρεί και εφαρμόζει όλες τις διαδικασίες που ανάγο¬ 
νται στην δημοπράτηση, την εκτέλεση, την επίβλεψη την 
λογιστική και οικονομική κάλυψη των έργων πρασίνου. 

6) Είναι υπεύθυνο για την σωστή λειτουργία των συνερ¬ 
γείων κήπων και δενδροστοιχιών του Δήμου ως και των 
παιδικών χαρών. 

7) Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

8) Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και για την σύσταση των ανα¬ 
γκαίων για τον σκοπό συνεργείων. 

9) Ενεργεί τα φυτέματα και την σπορά στους κήπους και 
τις δενδροστοιχίες σε όλη την δημοτική περιφέρεια. 

10) Καλλιεργεί και συντηρεί το πράσινο γενικά του Δή¬ 
μου. 

11) Καλλιεργεί και συντηρεί τα φυτά και τα δενδρύλ¬ 
λια. 

12) Ενεργεί εγκαίρως τις προμήθειες για τις ελλείψεις 
σε δενδρύλλια, σπόρους, φυτά, εργαλεία, ανταλλακτικά, 
λιπάσματα κλπ. 

13) Είναι υπεύθυνο για τον καθορισμό των χώρων πρα¬ 
σίνου από κάθε λογής άχρηστα αντικείμενα και την μετα¬ 
φορά τους σε ειδικό χώρο, οριζόμενο παγίως ή κάθε φορά 
από το γραφείο καθαριότητας. 

14) Επιμελείται της ομαλής λειτουργίας των παιδικών 
χαρών του Δήμου. 

15) Στην ευθύνη του υπάγεται η φύλαξη των οργάνων 
των παιδικών χαρών, η συντήρηση και επισκευή τους και η 
ενδεδειγμένη χρήση τους για την πρόληψη τυχόν ατυχή¬ 
ματος. 

16) Συντάσσει τις αρχικές καταστάσεις ημερομισθίων 
του εργατοτεχνικού προσωπικού στο πράσινο γενικά και 
στις παιδικές χαρές του Δήμου. 

Ως προς το περιβάλλον: 

1) Μεριμνά για την δημιουργία και την διατήρηση όσον 
το δυνατόν καλύτερων φυσικών συνθηκών στον Δήμο Αρ- 
τέμιδος. 

2) Ειδικότερα φροντίζει και μέσα από τις διαδικασίες 
του Δήμου και δια των αρμοδίων φορέων του Δημοσίου και 
του ιδιωτικού τομέα για την εξαφάνιση ή την μείωση στο 
ελάχιστο δυνατό των στοιχείων ηχορύπανσης, βιομηχανι¬ 
κής ρύπανσης, ρύπανσης ατμόσφαιρας (καυσαέρια κάθε 
είδους), αφισσορύπανσης, βιομηχανικής ρύπανσης (λύ¬ 
ματα, απόβλητα κ.λ.π.), οσμορύπανσης και λοιπών κατά 
περίπτωση ρυπάνσεων. 

3) Αποτελεί τον συνδετικό κρίκο ανάμεσα στον Δήμο 
και τους αρμόδιους φορείς. 

4) Δέχεται τις αναφορές των εξωτερικών Υπηρεσιών 
του Δήμου και των πολιτών σε σχέση με το περιβάλλον και 
ενεργεί γρήγορα και μεθοδευμένα προς κάθε κατεύθυνση 
για τη λήψη των ενδεδειγμένων μέτρων. 

Γ) ΓΡΑΦΕΙΟ ΣΥΝΤΗΡΗΣΗΣ ΚΑΙ ΚΙΝΗΣΗΣ 
ΜΗΧΑΝΙΚΟΥ ΕΞΟΠΛΙΣΜΟΥ 

1) Εντέλλεται και προγραμματίζει την κίνηση των οχη¬ 
μάτων του Δήμου γενικά. 

2) Εντέλλεται και παρακολουθεί επιμελώς την προμή¬ 
θεια και την κατανάλωση καυσίμων. 

3) Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη για την 
έγκαιρη εισαγωγή και εξαγωγή τους σ’ αυτά και από αυτά. 

4) Παρακολουθεί και ελέγχει από κοντά τις εργασίες 
επισκευής και συντήρησης των αυτοκινήτων του Δήμου. 

5) Τηρεί και ενημερώνει ανελλιπώς τα ειδικά βιβλία και 
έντυπα, που ορίζονται από το Νόμο για την κίνηση των αυ¬ 
τοκινήτων. 

6) Χορηγεί τις εντολές για προμήθεια των καυσίμων και 
ελέγχει την κανονική παραλαβή τους. 

7) Τηρεί τα αναγκαία βιβλία για την χρεωπίστωση των 
υλικών και των ανταλλακτικών που χρησιμοποιούνται στην 
συντήρηση και επισκευή των αυτ/των του Δήμου. 

8) Είναι αρμόδιο για τη λήψη και εφαρμογή των ενδε- 
δειγμένων για την φύλαξη των αυτ/των μέτρων. 

9) Αναφέρει κάθε ζημιά που προκαλούν ή προκαλείται 
στα αυτ/τα του Δήμου και ενεργεί για την απόδοση ή διεκ¬ 
δίκηση του αντιτίμου των ζημιών. 

10) Τηρεί στατιστικά στοιχεία της κίνησης και λειτουρ¬ 
γίας των αυτ/των του Δήμου ως και των απ’ αυτά καταναλι- 
σκομένων καυσίμων. 

11) Αναφέρει κάθε διαπιστούμενη ζημιά στ’ αυτοκίνητα 
από υπαιτιότητα των οδηγών τους. 

12) Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησής τους. 

13) Εκτελεί κάθε άλλη εργασία που ανάγεται στην κί¬ 
νηση και λειτουργία του μηχανοκίνητου εξοπλισμού του 
Δήμου. 

14) Μεριμνά για την έγκαιρη ασφάλιση των αυτ/των του 
Δήμου γενικά. 

15) Τηρεί χωριστά για κάθε αυτ/το ειδικό φάκελλο, στον 
οποίο φυλάσσονται με επιμέλεια τα στοιχεία κτήσης, κυ¬ 
κλοφορίας και ασφάλισης αυτών. 

16) Μεριμνά την έγκαιρη προμήθεια υλικών και ανταλ¬ 
λακτικών για τη συντήρηση και επισκευή των αυτ/των του 
Δήμου. 

17) Είναι υπεύθυνο για την επισκευή και συντήρηση των 
αυτ/των του Δήμου. 

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

ΔΙΕΥΘΥΝΤΗΣ 

Ασκεί την διεύθυνση (εντολή - έλεγχος - εποπτεία - συ¬ 
ντονισμό - εφαρμογή) των τμημάτων της διεύθυνσης. 

Έχει την ευθύνη της σύννομης, εύρυθμης και αποτελε¬ 
σματικής διαχείρισης των διαδικασιών που έχουν σχέση με 
την λειτουργία του Δήμου ως οικονομικής μονάδας. 

Ασκεί κάθε αρμοδιότητα που απορρέει της οικονομικής 
λειτουργίας της Δ/νσης. 

Έχει υπό την επίβλεψη και εποπτεία του την ειδική τα¬ 
μιακή Υπηρεσία του Δήμου πο ασκείται από τα όργανα αυ¬ 
τής. 

Παρακολουθεί τη Νομοθεσία και τη Νομολογία που 
αφορά οικονομικά θέματα και ενημερώνει σχετικά όλα τα 
τμήματα και τα γραφεία της Δ/νσης Οικονομικών. 

Ο Δ/ντής των οικονομικών υπηρεσιών είναι ο οικονομι¬ 
κός Σ/λος του Δημάρχου. 

ΠΡΟΪΣΤΑΜΕΝΟΙ ΤΜΗΜΑΤΩΝ 

ΠροΤστανται και κατευθύνουν τα γραφεία του τμήματός 
τους. 

Εισηγούνται τα αντικείμενα της αρμοδιότητάς τους και 
ασκούν τις κατά Νόμο ή εξουσιοδότηση αρμοδιότητες. 

Ελέγχουν και θεωρούν όλα τα έγγραφα των υφισταμέ¬ 
νων τους. 


Μεριμνούν και είναι υπεύθυνοι για τη σύννομη, ορθή και 
ταχεία διεκπεραίωση των υποθέσεων αρμοδιότητάς των. 

Εισηγούνται τη λήψη μέτρων για την εύρυθμη και ομαλή 
λειτουργία των τμημάτων τους. 

1) ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Το τμήμα Οικονομικών Υπηρεσιών πέρα από τα καθορι¬ 
ζόμενα στην παράγραφο του παρόντος κανονισμού καθή- 
κοντά του, έχει και τα εξής: 

1) Παρακολουθεί τα έσοδα και έξοδα του Δήμου και συ¬ 
ντάσσει κάθε μήνα καταστάσεις εσόδων και εξόδων τις 
οποίες υποβάλλει στο τέλος κάθε μηνός, στον Δήμαρχο 
και Διευθυντή του Δήμου. 

2) Εισηγείται στον Διευθυντή και τον Δήμαρχο τη λήψη 
μέτρων και οργάνωσης των Οικονομικών Υπηρεσιών για 
την αύξηση των εσόδων του Δήμου και την αποφυγή πα¬ 
ραγραφών, φόρων, τελών και δικαιωμάτων του Δήμου. 

3) Παίρνει κάθε πρόσφορο μέτρο και σε συνδυασμό με 
την κείμενη νομοθεσία έτσι ώστε η νομιμότης και η διαφά¬ 
νεια να κατοχυρώνουν το κύρος της Διοίκησης και των ορ¬ 
γάνων της. 

4) Εισηγείται και συνεργάζεται με τον Δ/ντή, τον Δή¬ 
μαρχο και την Δημαρχιακή Επιτροπή για όλα τα οικονομικά 
θέματα του Δήμου. 

5) Καταρτίζει, σε συνεργασία με τον Δ/ντή Οικονομι¬ 
κών, το τελικό πρόγραμμα προμηθειών του Δήμου και επι¬ 
βλέπει την καλή εκτέλεσή του. 

6) Τηρεί χωριστό αρχείο της Υπηρεσίας του με τον πιό 
πρόσφορο τρόπο που καθορίζεται με κανονιστική από¬ 
φαση του Δημάρχου. 

Στο γενικό Αρχείο του Δήμου δεν περιλαμβάνεται η αρ¬ 
χειοθέτηση των εγγράφων των Οικονομικών Υπηρεσιών 
που αφορούν οικονομικά στοιχεία. 

7) Ενημερώνεται επί των οικονομικών των Νομικών 
Προσώπων του Δήμου, των Δημοτικών Επιχειρήσεων κα¬ 
θώς και όλων τωνφορέων που ασκούν οικονομικές δρα¬ 
στηριότητες μέσα στα όρια του Δήμου ή με επιρροή στο 
Δήμο ώστε να παρέχει τις οικονομικές τους γνώμες στην 
Δημοτική Αρχή. 

Α. ΓΡΑΦΕΙΟ ΟΙΚΟΝΟΜΙΚΗΣ 
ΚΑΙ ΛΟΓΙΣΤΙΚΗΣ ΔΙΑΧΕΙΡΙΣΗΣ 

1) Καταρτίζει από κοινού με τον προϊστάμενο του τμή¬ 
ματος και σε συνεργασία με τις αρμόδιες Υπηρεσίες του 
Δήμου το σχέδιο του προϋπολογισμού εσόδων και εξόδων 
αυτού και τις σχετικές εκθέσεις που συνοδεύουν. 

2) Τηρεί ειδικό αρχείο προϋπολογισμών και απολογι¬ 
σμών του Δήμου με όλες τις συναφείς εγκριτικές και τρο- 
ποποιητικές αποφάσεις. 

3) Παρακολουθεί γενικά την πορεία εκτέλεσης του πρ/ 
σμού και εισηγείται τις αναμορφώσεις αυτού με την εγ¬ 
γραφή νέων εσόδων και αναπληρωματικών, συμπληρωμα¬ 
τικών ή εκτάκτων πιστώσεων. 

4) Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

5) Ασκεί τις αρμοδιότητες της διάταξης του άρθρου 23 
παρ. 2 του από 17-5/15-6-1959 Δ/τος «περί οικονομικής 
διοίκησης και λογιστικού των Δήμων και Κοινοτήτων, με 
όλες τις απ’ αυτές προκύπτουσες ευθύνες. 

6) Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδων του πρ/σμού. 

7) Καταχωρεί στα οικεία βιβλία τις με τον πρ/σμό χορη¬ 
γούμενης κάθε είδους πιστώσεως και ενημερώνει με ει- 

δική κατάσταση τον Δήμαρχο για τις τυχόν γενόμενες 
υπερβάσεις. 

8) Τηρεί και ελέγχει τους από την αρμόδια ταμειακή 
υπηρεσία καταρτιζόμενους απολογιστικούς πίνακες, 
όσον αφορά το σκέλος των εξόδων του πρ/σμού, αντί¬ 
γραφο δε αυτών παραδίνει στο γραφείο προσόδων του 
Δήμου για τον έλεγχο των συναφών στοιχείων της αρμο- 
διότητάς του. 

9) Μεριμνά για την ψήφιση των μαζικών πιστώσεων του 
πρ/σμού, συντάσσοντας ενυπόγραφα τις περί αυτών ειση¬ 
γήσεις του Δημάρχου προς το Δημοτικό Συμβούλιο και την 
Δημαρχιακή Επιτροπή. Παρέχει τα αναγκαία λογιστικά 
στοιχεία σε όλες τις Υπηρεσίες του Δήμου προκειμένου 
να χρησιμοποιηθούν σε εισηγήσεις του Δημάρχου για την 
ψήφιση αναλόγων πιστώσεων. 

10) Αναλαμβάνει δια του προϊσταμένου αυτού την παγία 
προκαταβολή, εκτός αν αποφασίσει διαφορετικά το Δη¬ 
μοτικό Συμβούλιο και την διαχειρίζεται σύμφωνα με τις 
ισχύουσες σχετικές διατάξεις και οδηγίες και τις προς 
τούτο έγγραφες εντολές του Δημάρχου. 

11) Παρακολουθεί τις τυχόν κατατιθέμενες εγγυήσεις 
και την ανάληψή τους ως και τους τόκους αυτών, ενημε¬ 
ρώνοντας το τηρούμενο από το γραφείο ειδικό βιβλίο. 

12) Τηρεί βιβλίο παραδόσεως των χρηματικών ενταλμά¬ 
των στους δικαιούχους ή στους με εξουσιοδότηση εντελ- 
λομένους την εξόφλησή τους. 

13) Ενεργεί για την απόδοση λογαριασμού από τον Δή¬ 
μαρχο στο Δημοτικό Συμβούλιο των δαπανών για τα χωρίς 
δημοπρασία εκτελούμενα έργα ή προμήθειες κ.λ.π. μέσα 
στις προθεσμίες που ορίζει ο Νόμος. 

14) Φροντίζει για τη βεβαίωση των με αποφάσεις του 
ελεγκτικού συνεδρίου, των με διοικητικές αποφάσεις κα- 
ταλογιζομένων σε βάρος κάθε υπολόγου, καθώς και την 
απόδοση των αχρεωστήτως λόγω καταλογισμού εισπρατ- 
τομένων, τηρώντας προς τούτο βιβλίο σχετικών αποφά¬ 
σεων. 

α) Ως προς την εκκαθάριση των δαπανών: 

1) Ενεργεί σύμφωνα με τις διατάξεις του Δ.Κ.Κ. και του 
περί οικονομικής διοίκησης και λογιστικού των Δήμων και 
Κοινοτήτων Δ/τος εκκαθάριση των δαπανών του Δή¬ 
μου. 

2) Ελέγχει τη νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης στον 
πρ/σμό και εκδίδει τα χρηματικά εντάλματα πληρωμής, τα 
οποία μετά την υπογραφή τους από τα κατά Νόμο αρμόδια 
όργανα προωθεί στο Ταμείο για εξόφλησή τους. 

3) Ελέγχει και ταξινομεί τα αποστελλόμενα στο Δήμο 
απολογιστικά στοιχεία, συμπληρώνει αυτά και τα ετοιμάζει 
για τον τελικό έλεγχό τους από την Δημαρχιακή Επιτροπή 
και το Δημοτικό Συμβούλιο. 

4) Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

5) Συντάσσει τις εκκαθαριστικές αποφάσεις του Δημάρ¬ 
χου και μεταγράφει τα σχέδια αυτών. 

6) Παρακολουθεί και ενημερώνει τα στοιχεία των τοκο- 
χρεωτικών δανείων του Δήμου και ενεργεί για την έγκαιρη 
εκπλήρωση των συναφών υποχρεώσεών του. 

7) Καταβάλλει τα χρήματα στους δικαιούχους εφ’ όσον 

αντίστοιχα χρηματικά εντάλματα εξοφλούνται από το 

' υε εξουσιοδότηση. 

Ειδικό βιβλίο καταβολής στους δικαιούχους των 


χρημάτων που εισπράχθηκαν από το Ταμείο με εξουσιο¬ 
δότηση. 

9) Αναφέρει αμέσως στον Προϊστάμενο του τμήματος 
και τον Δήμαρχο κάθε περίπτωση που θα υποπέσει τυχόν 
στην αντίληψή του και από την οποία πιθανόν να παραβλά¬ 
πτονται οικονομικά τα συμφέροντα του Δήμου. 

10) Τα χρηματικά εντάλματα φέρουν στο στέλεχος την 
μονογραφή του εκδίδοντος αυτά υπαλλήλου, με την έν¬ 
νοια της ορθής σε αυτό μεταφοράς των εντελλομένων πο¬ 
σών από την εκκαθαριστική της δαπάνης πράξη του Δη¬ 
μάρχου. 

11) Τα στελέχη του εντάλματος παραμένουν όπως 
έχουν στο σώμα αυτού και αποτελούν συραμμένα τεύχη τα 
οποία αρχειοθετούνται κάθε χρόνο κατ’ αύξοντα αριθμό, 
εφ’ όσον η Υπηρεσία διευκολύνεται με την τήρηση παρα¬ 
στατικού αντιτύπου αυτού στον οικείο φάκελλο κάθε δα¬ 
πάνης, τούτο αποτελείται από ακριβές φωτοτυπικό αντί¬ 
γραφο που εκδίδεται με μέριμνα του ίδιου γραφείου. 

12) Ελέγχει τη νομιμότητα και προσυπογράφει τις απο¬ 
φάσεις του Δημάρχου για την εκκαθάριση και ανάληψη 
των δαπανών (εκτελουμένων έργων, προμηθειών εργα¬ 
σιών κ.λ.π.) εφ' όσον δεν τηρείται το περί εκθέσεων σύ¬ 
στημα που ορίζεται από τις περί λογιστικού των Δήμων 
διατάξεις του οικείου Δ/τος που εκδίδονται από τις σχετι¬ 
κές με τις δαπάνες Υπηρεσίες του Δήμου, αναγράφοντας 
σε αυτές το οικείο κεφάλαιο και άρθρο του πρ/σμού. 

β) Ως προς τις προμήθειες και τη διαχείριση του υλικού: 

1) Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευομένων υλικών και ειδών, και 
την εκείνων που προορίζονται για την εκτέλεση έργων, 
την εισαγωγή τους στην αποθήκη του Δήμου με την συνο¬ 
δεία των ποσοτικών παραστατικών στοιχείων και την πα¬ 
ράδοσή τους για κάθε περίπτωση στις οικείες υπηρεσίες 
του Δήμου. 

2) Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευμένου υλικού, και την ακρίβεια του 
υπολοίπου καθώς αυτό προκύπτει, σε κάθε στιγμή από το 
βιβλίο υλικού. 

3) Χρησιμοποιεί βοηθητικά έντυπα, δελτίων, καρτελλών 
κ.λ.π. τα οποία εγκρίνονται από τον Δήμαρχο. 

4) Εισηγείται την εκποίηση του για διαφόρους λόγους 
μη χρησίμου υλικού ή την καταστροφή αυτού λόγω πα- 
λαιότητας και ενεργεί για την τήρηση της αναγκαίας για 
τον σκοπό αυτό διαδικασίας. 

5) Ενεργεί τα νόμιμα για την βεβαίωση του αντιτίμου 
κάθε ζημιάς που προκύπτει λόγω απώλειας ειδών ή υλικών 
γενικά σε βάρος του έχοντος την ευθύνη για αυτή υπολό¬ 
γου. 

6) Ο υπάλληλος στον οποίο έχει ανατεθεί η διαχείριση 
του υλικού ευθύνεται προσωπικώς για κάθε ζημιά του Δή¬ 
μου που θα προέλθει από αμέλειά του, για τη διατήρηση 
και γενικά συντήρηση σε καλή κατάσταση του απ’ αυτόν 
διαχειριζομένου υλικού και για κάθε αντικανονική διάθεση 
τέτοιου υλικού. 

7) Τηρεί και ενημερώνει έγκαιρα και σωστά τα απαιτού- 
μενα βιβλία χρεωπίστωσης μηχανών, μηχανημάτων και 
λοιπών εξαρτημάτων του Δήμου. 

8) Επιμελείται τον εφοδιασμό των Υπηρεσιών τα ανα¬ 
γκαία για τη λειτουργία τους είδη. 

9) Παρακολουθεί τις τιμές των ειδών που διαχειρίζεται 
και ενημερώνει τον Δήμαρχο και τις επιτροπές προμη¬ 
θειών σχετικά με αυτές. 

10) Τηρεί στατιστικούς πίνακες για τα προμηθευόμενα 
είδη, κάθε έτος, με όλα τα στοιχεία που διευκολύνουν τον 
έλεγχο των προμηθειών και την καλύτερη οργάνωσή τους. 

11) Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης αυ¬ 
τών, ως και τα χρονικά όρια, τις διαδικασίες πραγματοποί¬ 
ησης των προμηθειών και επιμελείται για την έγκαιρη 
έναρξη των απαιτουμένων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μία ενιαία προμήθεια. 

γ) Ως προς τις προσόδους: 

1) Μελετά κάθε θέμα που σχετίζεται με την ανάπτυξη 
και τη βελτίωση των εσόδων του Δήμου. 

2) Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικής προσόδου, για τη βεβαίωσή της, 
εκτός αν ορίζεται διαφορετικά στον παρόντα Οργανισμό, 
σύμφωνα με τους Νόμους και τους κανονισμούς που ισχύ¬ 
ουν κάθε φορά και την αποστολή στο Ταμείο που ασκεί τη 
διαχείριση του Δήμου των οικείων βεβαιωτικών καταστά¬ 
σεων, χρηματικών καταλόγων κ.λ.π. 

3) Παρακολουθεί και ενεργεί για την έγκαιρη απόδοση 
στο Δήμο των συνεπραττομένων φόρων και τελών. 

4) Παρακολουθεί και ενεργεί για την έγκαιρη απόδοση 
στο Δήμο των χορηγουμένων από το Δημόσιο ή από οποια¬ 
δήποτε άλλη πηγή παροχών, εισφορά και οικονομικών ενι¬ 
σχύσεων. 

5) Παρακολουθέι τις συμβάσεις, με τις οποίες προβλέ- 
πεται συμμετοχή του Δήμου σε κέρδη διαφόρων γενικά 
επιχειρήσεων. 

6) Ενεργεί την τελική βεβαίωση όλων των οίκοθεν βε- 
βαιουμένων εσόδων του Δήμου, περιλαμβανομένης σε 
αυτή και της εκδόσεως των σχετικών εντολών προς τα ει- 
σπρακτορικά όργανα του Δήμου πλην των περιπτώσεων 
κείνων που αρμόδια καθίστανται άλλα αρμόδια γραφεία 
του Δήμου. 

7) Επιμελείται τη σύμφωνα με το Νόμο κοινοποίηση των 
κάθε είδους εγγράφων εσόδων, περιλαμβανομένων και 
των αποφάσεων του Δημοτικού Συμβουλίου επί των συμ¬ 
βιβαστικών γνωμοδοτήσεων των οικείων επιτροπών. 

8) Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από το Δήμο Δανείων. 

9) Παρακολουθεί την εξέλιξη των χορηγήσεών τους και 
ενημερώνει περί αυτών τα τηρούμενα από αυτόν σχετικά 
βιβλία. 

10) Σε συνεργασία με το γραφείο λογιστηρίου παρακο¬ 
λουθεί τη διαμόρφωση των τοκοχρεωλυσίων και τις γενό- 
μενες παρακρατήσεις για την εξόφληση των δάνειων. 

11) Παρέχει τα απαραίτητα στοιχεία στους φορείς ει- 
σπράξεως των δημοτικών προσόδων. 

12) Παρακολουθεί το ρυθμό εισπράξεως των προσόδων 
και εισηγείται στο Δήμαρχο τη σχετική ενημέρωση του τα¬ 
μία που ασκεί τη διαχείριση του Δήμου οε περιπτώσεις κα¬ 
θυστερήσεων. 

13) Παρέχει στοιχεία για τη σύνταξη του ετήσιου προϋ¬ 
πολογισμού εσόδων του Δήμου καθώς και τη αναμόρφωση 
αυτού στη διάρκεια του έτους. 

δ) Ως προς τη Δημοτική περιουσία: 

1) Επιμελείται τη σύνταξη του κτηματολογίου και τη συ¬ 
νεχή ενημέρωσή του. 

2) Καταρτίζει τους όρους διακήρυξης για την εκμί- 
σθωση ή εκποίηση ακινήτων πραγμάτων του Δήμου, επι¬ 
μελείται τις σχετικές για την έγκρισή τους διαδικασίες και 
τη βεβαίωση των μισθωμάτων, επιπλέον δε, παρακολου¬ 


θεί τη πιστή εφαρμόγή των οικείων συμβάσεων. 

3) Ενεργεί ότι είναι αναγκαίο για τη διαφύλαξη της ακί¬ 
νητης περιουσίας του Δήμου. 

4) Εισηγείται στο Δήμαρχο συμφέρουσες περιπτώσεις 
για την αγορά ακινήτων, προκειμένου να χρησιμοποιηθούν 
για κοινωφελείς σκοπούς. 

5) Εισηγείται στο Δήμαρχο τρόπους εκμετάλλευσης της 
ακίνητης περιουσίας του Δήμου και ενεργεί για την τή¬ 
ρηση και εφαρμογή, σε καταφατικές περιπτώσεις, των 
απαιτουμένων διαδικασιών για την υλοποίηση των συνα¬ 
φών στόχων της Δημοτικής Αρχής. 

6) Ενεργέι τη βεβαίωση των εσόδων που προέρχονται 
από την εκμετέλλευση της ακίνητης περιουσίας του Δή¬ 
μου. 

7) Αναφέρει αμέσως στο Δήμαρχο κάθε πράξη παραβία¬ 
σης των δικαιωμάτων του Δήμου (νομή, κατοχή, ρύπανση 
κ.λ.π.) επί των ακινήτων του και παρακολουθεί την έκβαση 
των κινουμένων από αυτόν διοικητικών ή δικαστικών μέ¬ 
τρων. 

8) Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

9) Εισηγείται και επιμελείται την άσκηση των αρμοδιο¬ 
τήτων του άρθρου 246 του Δ.Κ.Κ. 

10) Διεκπεραιώνει κάθε διοικητική ενέργεια που αφορά 
στη στέγαση των δημοτικών υπηρεσιών, ή άλλων υπηρε¬ 
σιών ή των Νομικών προσώπων που τη στέγασή τους ανα¬ 
λαμβάνει ο Δήμος κρι επιλαμβάνεται της ρύθμισης κάθε 
θέματος που ανακύπτει από τις σχετικές για το σκοπό 
αυτό μισθώσεως. 

3) Ως προς την είσπαξη των εσόδων του Δήμου: 

1) Η ταμειακή υπηρεσία του Δήμου ασκείται από την ει¬ 
δική ταμιακή υπηρεσία του Δήμου. 

2) Τα εισπρακτορικά όργανα εισπράττουν όλα τα έσοδα 
του Δήμου που περιλαμβάνονται στον προ/σμό του και κα¬ 
θιερώνονται με ειδικές αποφάσεις του Δημοτικού Συμ¬ 
βουλίου ή που προβλέπονται απ’ ευθείας από τους Νό¬ 
μους περί των εσόδων των Δήμων και Κοινοτήτων. 

3) Ενεργούν επίσης την είσοραξη κάθε άλλου για λογα¬ 
ριασμό του Δήμου εσόδου, καθώς και των υπέρ τρίτων 
εσόδων των οποίων η είσπραξη ανατίθεται στο Δήμο. 

4) Ενημερώνουν εγκαίρως την αρμόδια υπηρεσία του 
Δήμου και το Δήμαρχο για τις αποσβετικές προθεσμίες 
των διαφόρων εσόδων και τις απ’ αυτές πιθανές συνέ¬ 
πειες σε βάρος του Δήμου. 

5) Ενημερώνουν τους φορολογικούς καταλόγους που 
βρίσκονται στα χέρια τους καθώς και τις τηρούμενες καρ- 
τέλλες με τις μεταβολές που προέρχονται από καταθέσεις 
των αρμοδίων επιτροπών ή δικαστηρίων. 

6) Είναι υποχρεωμένα να παραχωρούν στο Δήμαρχο είτε 
απ' ευθείας, είτε δια των αρμοδίων υπηρεσιών του Δήμου, 
στοιχεία σχετικά με τις ενεργοϋμενες εισπράξεις, με τις 
παρατηρούμενες καθυστερήσεις και γενικότερα με το ει- 
σπρακτορικό τους έργο. 

7) Είναι επίσης υποχρεωμένα να τηρούν το οριζόμενο 
από το Νόμο, κάθε φορά, ωράριο εργασίας, που διαμορ¬ 
φώνεται ειδικότερα για αυτούς με απόφαση του Διευθυ¬ 
ντή του Δημοσίου Ταμείου, για όσο διάστημα υπάγονται σ’ 
αυτόν. 

8) Ενεργούν τις εισπράξεις των εσόδων του Δήμου μέσα 
στο Γ ραφείο τους κατά κύριο λόγο, αλλά και έξω από αυτό 
(στον τόπο διαμονής ή εργασίας του υποχρέου), όταν αυτό 
είναι αναγκαίο και με τον τρόπο αυτό εξυπηρετούνται τα 
συμφέροντα του Δήμου. 

9) Έχουν όλες τις ευθύνες και υποχρεώσεις που έχουν 

οι επιμελητές εισπράξεων του Δημοσίου. 

10) Ασκούντες τα υπηρεσιακά τους καθήκοντα για το 
Δήμο και μέσα στο Δήμο, υπάγονται αυτοδικαίως, και σε 
συνδυασμό με τις περί εισπρακτόρων διατάξεις του Ν. 
1188/81, στις δικαιοδοσίες του Δημάρχου και των προϊ¬ 
σταμένων των αρμοδίων υπηρεσιών του Δήμου, ειδικό¬ 
τερα ως προς την ευθύνη τους για την τήρηση της ευκο- 
σμίας, της τάξης και της ομαλής λειτουργίας των υπηρε¬ 
σιών με σκοπό την εξυπηρέτηση των συμφερόντων του 
Δήμου και των πολιτών. 

11) Τα περί διορισμού, ειδικών καθηκόντων, ορκομω- 
σίας, μονιμοποίησης, μετάταξης και σύνταξης εκθέσεων 
υπηρεσιακής ικανότητας, ορίζονται από τις διατάξεις των 
άρθρων 222 - 229 του Ν. 1188/81. 

ζ) Ως προς τη χορήγηση αδειών καταστημάτων κ.λ.π. 

1) Επιμελείται της χορήγησης αδειών ίδρυσης και λει¬ 
τουργίας όλων των καταστημάτων και επιχειρήσεων, οι 
όροι λειτουργίας των οποίων καθορίζονται από υγειονομι¬ 
κές διατάξεις. 

2) Επίσης, επιμελείται και διενεργεί, σύμφωνα με τις 
ισχύουσες υγειονομικές διατάξεις, για τη χορήγηση 
αδειών μικροπωλητών, αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επιχει¬ 
ρήσεων, που προβλέπονται από τους Α.Ν. 445/1937 και 
446/1937, αδειών λειτουργίας μουσικής σε δημόσια κέ¬ 
ντρα, που προβλέπονται από αστυνομικές διατάξεις και 
χορηγούνται σύμφωνα με την Α5/3010/85 υγειονομική 
διάταξη και των αδειών εγκατάστασης και λειτουργίας ψυ¬ 
χαγωγικών παιδιών που προβλέπονται από αστυνομικές 
διατάξεις και δεν υπάγονται στις διατάξεις του Ν. 2000/ 
91. 

3) Εισηγείται στο Δήμαρχο θέματα αρμοδιότητάς της 
που αφορούν την αφαίρεση αδειών λειτουργίας από πα- 
ραβαίνοντες τις ισχύουσες υγειονομικές διατάξεις, τη 
λήψη των αναγκαίων μέτρων για την περιστολή της ηχορύ¬ 
πανσης που τυχόν προκαλείται από τα διάφορα καταστή¬ 
ματα και γενικά συνεργάζεται με τη οικεία αστυνομική 
αρχή για επιβολή των προβλεπομένων κυρώσεων στους 
παραβάτες. 

Β. ΓΡΑΦΕΙΟ ΦΟΡΟΛΟΓΙΚΩΝ ΥΠΟΘΕΣΕΩΝ 

1) Ενεργεί, τη σύμφωνα με το Νόμο επιβολή των Δημο¬ 
τικών φόρων, τελών και δικαιωμάτων. 

2) Εισηγείται τη μεθοδικότερη διαρρύθμιση των κανονι¬ 
σμών επιβολής τους και τον αποτελεσματικώτερο τρόπο 
περιστολής των φορολογικών διαφορών. 

3) Είναι υπεύθυνο για την ανεύρεση (απογραφές αυτο¬ 
ψίες κλπ.) της φορολογητέας ύλης και βελτίωση της από¬ 
δοσης των φορολογιών. 

4) Εκτελεί κάθε προπαρασκευαστική εργασία που 
αφορά τη διαγραφή βεβαιωθέντων ή αχρεωστήτως ει- 
σπραχθέντων φόρων, τελών ή δικαιωμάτων και προβαίνει 
στην κατάρτιση των οικείων πινάκων διαγραφής ή επι¬ 
στροφής. 

5) Εισηγείται ενυπόγραφα στο Δήμαρχο και ενημερώνει 
τον Πρόεδρο του Δημοτικού Συμβουλίου για κάθε μετα¬ 
βολή που πρέπει να επέλθη ατούς φορολογικούς καταλό¬ 
γους γενικά. 

6) Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμρύ Φορολογικών δια¬ 
φορών και αμφισβητήσεων, επί των δημοτικών φορολογι¬ 
κών γενικώς και παρέχει κάθε χρήσιμο σε αυτές στοιχεία 
για τη δικαιότερη επίλυση των διαφορών αυτών. 


7) Παρέχει πληροφορίες για το καθεστώς των επιβαλ- 
λομένων δημοτικών φόρων, τελών δικαιωμάτων και εισφο¬ 
ρών σε κάθε υπόχρεο, ενεργεί για τη θεραπεία των τυχόν 
δικαίων παραπόνων τους και ενημερώνει αυτούς για τις 
προς το Δήμο υποχρεώσεις τους από οποιαδήποτε αιτία. 

8) Εκδίδει βεβαιώσεις ή πιστοποιητικά που αναφέρονται 
στην από την επιβολή δημοτικών φόρων, τελών, δικαιωμά¬ 
των και εισφορών επερχόμενη υποχρέωση οποιοσδήποτε 
φορολογούμενου, του ύψους αυτής και των μεταβολών 
στο Φορολογητέο αντικείμενο των βεβαιουμένων πο¬ 
σών. 

9) Τηρεί Μητρώα των Φορολογουμένων για κάθε φορο¬ 
λογία του Δήμου. 

10) Τηρεί επίσης για κάθε είδους φόρο, τέλος, δικαιώ¬ 
ματα ή εισφορά τα στοιχεία που αφορούν την επιβολή και 
βεβαίωσή τους (αποφάσεις, δηλώσεις, εκθέσεις κλπ.). 

11) Σε ειδικές περιπτώσεις εισηγείται την επιβολή Φο¬ 
ρολογιών για την αντιμετώπιση των συναπτομένων δα¬ 
νείων. 

12) Επιμελείται την έκδοση αποφάσεων καταλογισμού 
ή επιβολής προστίμου σε περιπτώσεις παραβάσεως των 
κειμένων φορολογικών διατάξεων και των ισχυόντων κα¬ 
νονισμών του Δήμου και ενεργεί με τον εντεταλμένο 
υπάλληλο του Δήμου την επίδοσή του σε αυτούς που δια- 
πράττουν την παράβαση ή στο νόμιμο αντίκλητό τους. 

Γ. ΓΡΑΦΕΙΟ ΕΙΔΙΚΗΣ ΤΕΧΝΙΚΗΣ ΥΠΗΡΕΣΙΑΣ 

(Υπάγεται απευθείας στο Δ/ντή Οικονομικών Υπηρε¬ 
σιών). 

Η Ταμιακή Υπηρεσία του Δήμου διεξάγεται σύμφωνα με 
τις διατάξεις του Κώδικα της περί των Δήμων και Κοινοτή¬ 
των Νομοθεσίας και του διατάγματος περί Λογιστικού των 
Δήμων και Κοινοτήτων. Η Ταμιακή Υπηρεσία του Δήμου 
εποπτεύεται αμέσως από τα αρμόδια σύμφωνα με το 
Νόμο και τον παρόντα κανονισμό όργανα του Δήμου. 

Διεγάξει με ευθύνη του Δημοτικού Ταμία και με τα ει¬ 
δικά για το σκοπό αυτό οριζόμενα εισπρακτο'ρικά και δια¬ 
χειριστικά όργανα, την Ταμιακή Υπηρεσία του Δήμου. 

Α) Ως προς τις εσπράξεις: 

1) Διεξάγει κάθε εργασία που σχετίζεται με την εί¬ 
σπραξη όλων των εσόδων του Δήμου και εισπράττει με τα 
αρμόδια όργανά του κάθε έσοδο αυτού. 

2) Τηρεί όλα τα βιβλία που προβλέπονται από το Νόμο ή 
από εσωτερικούς κανονισμούς της Υπηρεσίας του Δήμου. 

3) Ενημερώνει τους φορολογικούς καταλόγους και τις 
τηρούμενες καρτέλλες περί των μεταβολών που προέρχο¬ 
νται από καταθέσεις, αυξομειώσεις ή διαγραφές λόγω λα¬ 
θών ή κατόπιν αποφάσεων επιτροπών ή Δικαστηρίων. 

4) Καλεί τους φορολογούμενους, με τον τρόπο που 
προβλέπουν οι οικείες διατάξεις του Δημοτικού και Κοινο¬ 
τικού Κώδικα περί εισπράξεων δημοσίων εοόδων, για την 
εκπλήρωση των υποχρεώσεών τους. 

5) Ενεργεί τη νόμιμη διαδικασία για την άσκηση των από 
το Νόμο οριζομένων αναγκαστικών μέτρων κατά των, από 
κάθε αιτία, οφειλετών του Δήμου. 

6) Συντάσσει και υποβάλλει περιοδικές καταστάσεις εί¬ 
σπραξης. 

Β) Ως προς τις πληρωμές: 

1) Παραλαμβάνει τα χρηματικά εντάλματα που παραδί- 
δονται σε αυτό από την αρμόδια Υπηρεσία του Δήμου. 

2) Ελέγχει τα προς εξόφληση χρηματικά εντάλματα και 
καταχωρεί τα ενδεικτικά αυτών στοιχεία στα βιβλία «καθο¬ 
λικό» και «τρεχούμενων λογαριασμών». 

3) Ενεργεί την άθροιση και τη συμφωνία των ενεργού- 

μένων πληρωμών με αυτές του Γραφείου Παρακαταθη¬ 
κών. 

4) Συντάσσει και υποβάλλει αρμοδίως αναλυτικές και 
συγκεντρωτικές καταστάσεις κάθε μήνα, κάθε τρίμηνο, 
κάθε εξάμηνο και στο τέλος κάθε έτους. 

Ισοζυγίζει τις κρατήσεις και τις αποδίδει στους δικαιού¬ 
χους οργανισμούς. 

Συγκεντρώνει και παραδίδει στην αρμόδια Υπηρεσία 
του Δήμου τα απολογιστικά στοιχεία του έτους. 

Για την είσπραξη των εσόδων του Δήμου, εφαρμόζονται 
οι ισχύουσες διατάξεις «Περί εισπράξεως των Δημοσίων 
Εσόδων». 

Τα Ταμειακά όργανα του Δήμου αοκούν αντίστοιχα όλες 
τις από πιο πάνω διατάξεις οριζόμενες αρμοδιότητες. 

Της Ταμειακής Υπηρεσίας του Δήμου, προΤσταται ο ορι¬ 
ζόμενος με απόφαση του Δημάρχου, Δημοτικός Ταμίας 
του οποίου τα καθήκοντα και οι αρμοδιότητες ορίζονται ει¬ 
δικότερα ως εξής: 

Εισπράττει ο ίδιος και με ειδικά διατιθέμενα για το 
σκοπό αυτό εισπρακτορικά όργανα όλα τα έσοδα του Δή¬ 
μου, τα προσδιορισθέντα με τον ετήσιο προϋπολογισμό ή 
με τις εκδοθείοες για τη συμπλήρωση αυτών ειδικές πρά¬ 
ξεις του Δημοτικού Συμβουλίου, καθώς και όλα τα μη ει- 
σπραχθέντα για οποιοδήποτε λόγο, έσοδα των προηγου¬ 
μένων ετών. 

Ενεργεί επίσης για την είσπραξη κάθε άλλου για λογα¬ 
ριασμό του Δήμου εσόδων καθώς και την υπέρ τρίτων εσό¬ 
δων των οποίων η είσπραξη θα ανατεθεί στο Δήμο νόμιμα. 

Συμφωνεί μετά από έλεγχο των χρη ματικών ενταλμάτων 
για την εξόφληση μέσα στα όρια των χορηγουμένων με τον 
προϋπολογισμό ή με ειδικές αποφάσεις του Δημοτικού 
Συμβουλίου πιστώσεων, σύμφωνα με τις ισχύουσες σε 
κάθε περίπτωση γενικές ή ειδικές διατάξεις του Νόμου. 

Ασκεί ή εντέλλεται τη λήψη όλων των από τους Νόμους 
περί κυρώσεως των Δημοσίων εσόδων επιτρεπομένων 
αναγκαστικών μέτρων κατά την από κάθε αιτία οφειλετών 
του Δήμου. 

Ασκεί την ποινική διώξη κατά των οργάνων που έχουν 
επιφορτισθεί την εκτέλεση των ενταλμάτων προσωπικής 
κρατήσεως για την τυχόν επιδειχθείσα από αυτά αμέλεια. 

Εποπτεύει την υπηρεσία της είσπραξης και μεριμνά, την 
είσπραξη των δημοτικών και λοιπών εσόδων, ως και κάθε 
σχετική για το σκοπό αυτό ενέργεια συντελείται μέσα στις 
νόμιμες προθεσμίες. 

Προσδιορίζει εγγράφως στους εισπράκτορες τα έσοδα 
των οποίων ανατίθενται σ’ αυτούς η είσπραξη καθώς και 
την προθεσμία εισπράξεως και αποφαίνεται σχετικά με τη 
χρηματική διαχείριση αυτών. 

Υποβάλλει μέσα σε τακτές προθεσμίες οτο Δήμαρχο τις 
οριζόμενες από το Νόμο ή άλλες διατάξεις ή αποφάσεις 
περιοδικές καταστάσεις περί των εσόδων και εξόδων του 
Δήμου. 

Λογοδοτεί στο Ελεγκτικό Συνέδριο για το ίδιο και τα 
στην διάθεση του εισπρακτορικά και διαχειριστικά όργανα, 
σύμφωνα με τις κείμενες διατάξεις του Δ.Κ.Κ. 

Υπέχει έναντι του Δήμου, τις ευθύνες που υπέχει ο Δη¬ 
μόσιος Ταμίας του Δημοσίου. 

Δε δικαιούται να κρατεί στο Ταμείο περισσότερα από 
ένα δωδεκατημόρια των γραμμένων στον Προϋπολογισμό 
του Δήμου εξόδων. 

Γ) Ως προς τις διοικητικές εκτελέσεις. 

1) Εκδίδει τις παραγγελίες για αναγκαστικές κατασχέ¬ 
σεις κινητής ή ακινήτου περιουσίας. 

2) Παρακολουθεί τις εκδιδόμενες κατασχέσεις από το 


Δικαστικό Επιμελητή. 

3) Προβαίνει στην αποστολή εγγράφων στα διάφορα 
Υποθηκοφυλάκεια του Νομού Αττικής για παραγγελίες 
που επιστράφηκαν βεβαιωμένες. 

4) Ενεργεί για την έκδοση προγραμμάτων πληστειρια- 
σμού. 

5) Λαμβάνει όλα τα αναγκαία μέτρα για την αναγκαστική 
είσπραξη των κατά σύστημα οφειλετών του Δήμου. 

2) ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ ΗΛΕΚΤΡΟΝΙΚΩΝ 
ΥΠΟΛΟΓΙΣΤΩΝ 

Το Τμήμα αυτό σκοπό έχει τον εκσυγχρονισμό και απλο¬ 
ποίηση των εργασιών, μέιωση του κόστους λειτουργίας, 
αύξηση της παραγωγικότητας του προσωπικού, θα ασχο- 
λείται σε συνεργασία με τους αρμόδιους υπαλλήλους, με 
την εγκατάσταση υπολογιστών και προγραμμάτων σε όλες 
τις υπηρεσίες, νομικά πρόσωπα, ιδρύματα και επιχειρή¬ 
σεις του Δήμου. Με την παρακολούθηση εισαγωγής του 
αρχικά του Δημοτολογίου, οε υπολογιστή και την έκδοση 
πιστοποιητικών για πολλές χρήσεις. Με τον έλεγχο καλής 
λειτουργίας της μηχανοργάνωσης του Ταμείου της συντή¬ 
ρησης προγραμμάτων που το υποστηρίζουν, την έκδοση 
ειδοποιήσεως προς τους φορολογούμενους και την εκτύ¬ 
πωση φορολογικών καταλόγων. 

Τον έλεγχο της ομαλής λειτουργίας του προγράμματος 
σε υπολογιστή της μισθοδοσίας για την εκτύπωση κατα¬ 
στάσεων του μονίμου και ημερομισθίου προσωπικού, κα¬ 
ταστάσεων και συντήρηση προγράμματος αρχείου εργα¬ 
ζομένων στο Δήμο με όλα τα ασφαλιστικά και φορολογικά 
τους στοιχεία. Με την έκδοση στοιχείων σχετικά με τις ει¬ 
σπράξεις, πληρωμές κλπ. Με την διαχείριση όλων των αρ¬ 
χείων του Δήμου που έχουν καταχωρηθεί σε υπολογιστή ή 
τυχόν εισαχθούν στο μέλλον. 

Τέλος με κάθε εργασία η οποία μπορεί να μηχανογρα¬ 
φηθεί και τη συγγραφή και συντήρηση λογισμικού για την 
επεξεργασία της σε υπολογιστή. 

Αναλαμβάνει επίσης μηχανογραφικές εργασίες από ιδι¬ 
ώτες και ιδιωτικές επιχειρήσεις με τίμημα που ορίζεται 
εκάστοτε από το Δημοτικό Συμβούλιο. 

ΓΡΑΦΕΙΟ ΓΡΑΜΜΑΤΕΙΑΣ ΔΗΜΟΤΙΚΟΥ ΣΥΜΒΟΥΛΙΟΥ 
ΚΑΙ ΔΗΜΑΡΧΙΑΚΗΣ ΕΠΙΤΡΟΠΗΣ 

1) Μεριμνά για την ενημέρωση των εκλεγομένων Δημο¬ 
τικών Συμβούλων σε σχέση με την ορκωμοσία τους και την 
εγκατάστασή τους στο Δήμο. 

2) Μεριμνά για τη συγκρότηση του Δημοτικού Συμβου¬ 
λίου σε Σώμα και την εκλογή των μελών της Δημαρχιακής 
Επιτροπής. 

3) Συνεργάζεται με τον Πρόεδρο του Δημοτικού Συμ¬ 
βουλίου και Δήμαρχο για τον καθορισμό των θεμάτων που 
συζητούνται στις συνεδριάσεις του Δημοτικού Συμβουλίου 
και της Δημαρχικής Επιτροπής. 

4) Συγκεντρώνει τους φακέλλους των θεμάτων με τα 
απαρτίζοντα αυτά δικαιολογητικά καθώς και τις πάνω σ’ 
αυτά εισηγήσεις των εντεταλμένων διοικητικών οργάνων 
του Δήμου, τους οποίους θέτει υπόψη των ενδιαφερομέ¬ 
νων Δημοτικών Συμβούλων για ενημέρωσή τους. 

5) Συντάσσει και κοινοποιεί με τον επιστάτη καθαριότη¬ 
τας του Δήμου την ημερήσια διάταξη των προς συζήτηση 
θεμάτων του Διοικητικού Συμβουλίου και της Δημαρχια¬ 
κής Επιτροπής, σύμφωνα με τις διατάξεις του Δημοτικού 
και Κοινοτικού Κώδικα. 

6) Τηρεί τα πρακτικά των συνεδριάσεων του Δημοτικού 

Συμβουλίου και της Δημαρχιακής Επιτροπής, καταχωρώ¬ 
ντας τα, καθώς και τις αποφάσεις που παίρνονται στο ει¬ 
δικό βιβλίο. Εφ’ όσον τα πρακτικά καταρτίζονται με τη 
χρήση μαγνητοφωνικής συσκευής, τηρεί με κανονική 
σειρά, αρίθμηση και θεώρηση, τα φύλλα χάρτου, στα 
οποία περιέχονται τα απομαγνητοφωνημένα κείμενα τα 
οποία και βιβλιοδετεί στο τέλος κάθε χρόνου. 

7) Τηρεί και διαφυλάττει, από απώλεια ή φθορά, τα πρα¬ 
κτικά και τις αποφάσεις του Δημοτικού Συμβουλίου και της 
Δημαρχιακής Επιτροπής σε ειδικό αρχείο για την ασφά¬ 
λεια του οποίου είναι υπεύθυνο. 

8) Φροντίζει για την υπογραφή και την επικύρωση με τον 
τρόπο που προβλέπεται από τον ειδικό κανονισμό, των 
πρακτικών του Δημοτικού Συμβουλίου και της Δημαρχια¬ 
κής Επιτροπής από τα μέλη τους. 

9) Εφ' όσον τα πρακτικά τηρούνται με το σύστημα της 
μαγνητοφώνησης, μαζί με την ημερήσια διάταξη της συνε¬ 
δρίασης, αποστέλλεται και αντίγραφο των προηγουμένων 
και μη επικυρωμένων πρακτικών για μελέτη και ενημέ¬ 
ρωση ώστε να διευκολύνεται η διαδικασία της επικύρω¬ 
σης. 

10) Συνεργάζεται με το Δικηγόρο του Δήμου, για την 
έγκαιρη προσκόμιση απ' αυτόν γνωμοδοτήσεων που του 
έχουν ζητηθεί για την ενημέρωση του Δημοτικού Συμβου¬ 
λίου και της Δημαρχιακής Επιτροπής. 

11) Έχει κατά κύριο λόγο την αρμοδιότητα, τηρουμένης 
και της προβλεπομένης διαδικασίας, να ασκεί με ένα των 
υπαλλήλων του τα καθήκοντα του Ειδικού Γραμματέα του 
Δημοτικού Συμβουλίου, εφ' όσον η αρμοδιότητα αυτή δεν 
ασκείται από το Διευθυντή Δ/κών Υπηρεσιών του Δήμου. 

12) Παρέχει προς τα μέλη του Δημοτικού Συμβουλίου 
και τη Δημαρχιακής Επιτροπής και κατά τη συνεδρίαση 
αλλά και εκτός αυτής πληροφορίες σχετικά με τους κανό¬ 
νες που διέπουν τη λειτουργία των οργάνων στα οποία 
ανήκουν. 

13) Μεριμνά για τη δημοσίευση των αποφάσεων που 
παίρνονται με τον> τρόπο που ορίζεται κάθε φορά και ανά¬ 
λογα με την περίπτωση από το Δ.Κ.Κ. και από άλλες σχετι¬ 
κές διατάξεις. 

14) Υποβάλλει αντίγραφα των αποφάσεων στη αρμόδια 
για τον έλεγχο αυτών Διοικητική Αρχή. 

15) Ενημερώνει ανελλιπώς το τηρούμενο από αυτό ευ¬ 
ρετήριο των αποφάσεων του Δημοτικού Συμβουλίου και 
της Δημαρχικής Επιτροπής και παρακολουθεί την έκβαση 
διοικητικής τελείωσής τους. 

16) Κοινοποιεί τις αποφάσεις του Δημοτικού Συμβου¬ 
λίου και της Δημαρχιακής Επιτροπής καθώς και τα κυρω¬ 
τικά αυτών έγγραφα της αρμόδιας Διοικητικής Αρχής στις 
αρμόδιες για την εκτέλεσή τους υπηρεσίες του Δήμου. 

17) Εκδίδει αντίγραφα των αποφάσεων του Δημοτικού 
Συμβουλίου και της Δημαρχιακής Επιτροπής και επικυρώ¬ 
νει ύστερα από ειδική προς τούτο εξουσιοδότηση του Δη¬ 
μάρχου μόνο αν πρόκειται να χρησιμοποιηθούν για την 
εξυπηρέτηση της υπηρεσίας. 

18) Τηρεί βιβίο των ερωτήσεων και επερωτήσεων που 
καταθέτουν τα μέλη του Δημοτικού Συμβουλίου στο Προ¬ 
εδρείο. 

19) Τηρεί επίσης βιβλίο των επιτροπών που συγκροτού¬ 
νται από το Δημοτικό Συμβούλιο. 

20) Διαβιβάζει σε αυτές τους φακέλλους των θεμάτων 
που παραπέμπονται για μελέτη και επιμελείται, συνεργα- 
ζόμενο με τα μέλη αυτών για τη λειτουργία τους. 

21) Τηρεί τα πρακτικά των συνεδριάσεών τους. Συντάσ¬ 
σει τα οριστικά κείμενα των προτάσεων και γνωμοδοτή¬ 


σεων αυτών εκτός αν η ευθύνη αυτή αναλαμβάνεται από 
τα μέλη τους, και συνεργάζεται με τον Πρόεδρο του Δημο¬ 
τικού Συμβουλίου και το Δήμαρχο για την εισαγωγή τους 
προς συζήτηση στο Δημοτικό Συμβούλιο. 

22) Φροντίζει για τη λειτουργικότητα και την ευπρεπή 
εμφάνιση της αίθουσας συνεδριάσεων του Δημοτικού 
Συμβουλίου και της Δημαρχιακής Επιτροπής, ιδιαίτερα 
κατά το χρόνο της πραγματοποίησης των συνεδριάσεών 
τους, εξασφαλίζοντας τις κατάλληλες συνθήκες για την 
παρακολούθησή τους από το Κοινό. 

23) Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Δημοτικού Συμβουλίου και της 
Δημαρχιακής Επιτροπής. 

24) Οφείλει να ανακοινώνει χωρίς καθυστέρηση στον 
Πρόεδρο του Δημοτικού Συμβουλίου την παραπομπή θε¬ 
μάτων από τη Δημαρχιακή Επιτροπή σ' αυτό για την περαι¬ 
τέρω λήψη αποφάσεων πάνω σ’ αυτά. 

Άρθρο 5 

Η οργανική σύνθεση του Τακτικού Προσωπικού του Δή¬ 
μου έχει ως εξής: 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
κατηγορία ΠΕ. 

Κλάδος ΠΕΙ Δ/κού, θέσεις δύο (2) με βαθμό Δ' - Α'. 

Κλάδος ΠΕ3 Πολ. Μηχ/κών, θέσεις δύο (2) με βαθμό Δ' 

- Α'. 

Κλάδος ΠΕ4 Αρχιτεκτόνων Μηχ/κών, θέση μία (1) με 
βαθμό Δ' - Α'. 

Κλάδος ΠΕ5 Μηχανολόγων Μηχ/κών, θέση μία (1) με 
βαθμό Δ' - Α'. 

Κλάδος ΠΕ6 Τοπ/φων Μηχ/κών, θέση μία (1) με βαθμό 
Δ' - Α'. 

Κλάδος ΠΕ11 Πληροφορικής, θέση μία (1) με βαθμό Δ' 

- Α'. 

ΚΑΤΗΓΟΡΙΑ ΤΕ. 

Κλάδος ΤΕ3 Τεχνολ. Πολ. Μηχ/κών, θέση μία (1) με 
βαθμό Δ' - Α'. 

Κλάδος ΤΕ4 Τεχνολ. Μηχ/γων - Ηλ/γων, θέση μία (1) με 
βαθμό Δ' - Α'. 

Κλάδος ΤΕ13 Τεχνολογίας-Γεωπονίας, θέση μία (1) με 
βαθμό Δ' - Α'. 

Κλάδος ΤΕ19 Πληροφορικής, θέση μία (1) με βαθμό Δ' - 
Α'. 

ΚΑΤΗΓΟΡΙΑ ΔΕ. 

Κλάδος ΔΕΙ Δ/κού, θέσεις δώδεκα (12) με βαθμό Δ' - 
Α'. 

Κλάδος ΔΕ2 Εποπτών Καθ/τας, θέσεις δύο (2) με 
βαθμό Δ' - Α'. 

Κλάδος ΔΕ5 Δομικών Έργων, θέση μία (1) με βαθμό Δ' - 
Α'. 

Κλάδος ΔΕ6 Σχεδιαστών, θέσεις δύο (2) με βαθμό Δ' - 
Α'. 

Κλάδος ΔΕΙ 5 Εισπρακτόρων θέσεις τρεις (3) με βαθμό 
Δ' - Α'. 

Κλάδος ΔΕ23 Ειδικού Προσωπικού, θέσεις τέσσερις (4) 
με βαθμό Δ' - Α'. 

Κλάδος ΔΕ26 Μηχανοτεχνιτών αυτ/των, θέσεις δύο (2) 
με βαθμό Δ' - Α'. 

Κλάδος ΔΕ27 Ηλεκτροτεχνιτών αυτ/των, θέσεις δύο (2) 
με βαθμό Δ' - Α'. 

Κλάδος ΔΕ24 Ηλεκτρολόγων, θέσεις δύο (2) με βαθμό 
Δ' - Α'. 

Κλάδος ΔΕ28 Χειριστών μηχ/των έργων, θέσεις δύο (2) 
με βαθμό Δ' - Α'. 

Κλάδος ΔΕ29 Οδηγών αυτ/των, θέσεις δεκαπέντε (15) 
με βαθμό Δ' - Α'. 

Κλάδος ΔΕ30 Τεχνιτών Ύδρευσης, θέσεις οκτώ (8) με 
βαθ,ό Δ' - Α'. 

Κλάδος ΔΕ38 Προσωπικό Η/Υ, θέσεις τρεις (3) με 
βαθμό Δ' - Α'. 

εκ των οποίων μία (1) με ειδικότητα προγραμματιστού και 
δύο (2) χειριστών Η/Υ. 

ΚΑΤΗΓΟΡΙΑ ΥΕ. 

Κλάδος ΥΕ1 Κλητή ρων-θυρωρών, θέση μία (1) με 
βαθμό Ε' - Β'. 

Κλάδος ΥΕ2 Επιστατών καθ/τας, θέσεις δύο (2) με 
βαθμό Ε' - Β’. 

Κλάδος ΥΕ1Θ Προσωπικού καθ/τας, θέσεις πενήντα 
ένα (51) με βαθμό Ε' - Β'. 

εκ των οποίων δύο (2) καθαρίστριες, δύο (2) νυκτοφυλά¬ 
κων, είκοσι τεσσάρων (24( εργατών καθ/τας, έξι (6) με ει¬ 
δικότητα επιμέλειας κήπων και δενδροστοιχιών, μία (1) 
νεκροθάφτου, δέκα (10) εργατών ύδρευσης και έξι (6) 
υδρομετρητών. 

Β. ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
(Ν. 1476/74, Ν. 1874/90, ΔΙ- 

ΠΙΔ/Φ42/11440/31.12.86) 

Μία (1) θέση Κλάδου ΠΕΙ Δ/κού. 

Έξι (6) θέσεις Κλάδου ΔΕΙ Δ/κού. 

Πέντε (5) θέσεις Κλάδου ΔΕ29 Οδηγών. 

Έξι (6) θέσεις Κλάδου ΔΕ30 Τεχνιτών Ύδρευσης. 

Δέκα (10) θέσεις Κλάδου ΥΕ16 Εργατών Ύδρευσης. 

Δύο (2) θέσεις Κλάδου ΥΕ16 Εργατών Καθαριότητας. 

Έξι (6) θέσεις Κλάδου ΥΕ16 Υδρομετρητών. 

Μία (1) θέση Κλάδου ΥΕ16 Καθαρίστριας. 

Γ. ΠΡΟΣΩΡΙΝΕΣ ΘΕΣΕΙΣ ΜΕ ΣΥΜΒΑΣΗ ΕΡΓΑΣΙΑΣ ΙΔΙ¬ 
ΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ (Απόφ. Προέδρ. 
Κοιν. 56/90, άρθρο 5 ου Ν. 1874/90 και των Ν. 1476/84 
και 1188/81). 

Τρεις (3) θέσεις Οδηγών. 

Μία (1) θέση Εργάτου Καθαριότητας. 

Οι θέσεις των παραγράφων Β. και Γ. καταργούνται με 
την κατά οποιοδήποτε τρόπο αποχώρησης των υπαλλή¬ 
λων που τις κατέχουν. 

Δ. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Μία θέση Δικηγόρου (άρθρο 245 και 248 Ν. 1188/81). 

Μία (1) θέση Ειδικού Συμβούλου (άρθρο 57 παρ. 10Ν. 
2218/94). 

Άρθρο 6 

ΤΕΛΙΚΕΣ ΔΙΑΤΑΞΕΙΣ 

Η κατανομή του προσωπικού στις διάφορες υπηρεσίες 
και γραφεία του Δήμου και η ανάθεση στο προσωπικό των 
καθηκόντων τόσο αυτών που αναφέρονται στον παρόντα 
οργανισμό, όσο και αυτών που πιθανώς να προκύψουν στο 
μέλλον, γίνεται με απόφαση του Δημάρχου αναλόγως των 
παρουσιαζομένων, κάθε φορά, υπηρεσιακών αναγκών. 

2) Η άσκηση των καθοριζομένων με τον παρόντα οργα¬ 
νισμό λειτουργιών βασίζεται σε κανονιστικές πράξεις που 
εκδίδονται από το Δήμαρχο σύμφωνα με τις διατάξεις του 
Δ.Κ.Κ. 


3) Οι προϊστάμενοι των Δ/νσεων και των Τμημάτων του 
Δήμου θα επιλέγονται σύμφωνα με τις διατάξεις του άρ¬ 
θρου 36 του Ν. 2190/94 (ΦΕΚ 28/τ.Α'/3.3.94). 

4) Οι προϊστάμενοι των Δ/νσεων προέρχονται από τους 
κλάδους ΠΕΙ ή ΔΕΙ Διοικητικού. 

5) Οι προϊστάμενοι των τμημάτων Διοικητικών και Οικο¬ 
νομικών Υπηρεσιών προέρχονται από τους κλάδους ΠΕΙ 
και ΔΕΙ Διοικητικού. 

6) Ο Προϊστάμενος του τμήματος τεχνικών υπηρεσιών 
προέρχεται από τους κλάδους ΠΕ3 Πολ. Μηχ/κών ή ΠΕ4 
Αρχιτεκτόνων ή ΠΕ5 Μηχ/γων Ηλεκ/γων ή ΠΕ6 Τοπογρά¬ 
φων και αν δεν υπάρχουν από τους κλάδους ΤΕ3 ή ΤΕ4. 

7) Ο Προϊστάμενος του τμήματος εξωτερικών συνερ¬ 
γείων προέρχεται από τον Κλάδο ΤΕ4 Τεχνολόγων - Μη¬ 
χανολόγων ή Ηλεκτρολόγων και αν δεν υπάρχει από τον 
Κλάδο ΔΕΙ Διοικητικού. 

8) Ο προϊστάμενος του τμήματος Μηχανοργάνωσης και 
ηλεκτρονικών υπολογιστών προέρχεται από τους Κλά¬ 
δους ΠΕ11 Πληροφορικής ή ΠΕ5 Μηχανολόγων ή ΤΕ19 
Πληροφορικής ή ΔΕ38 Προσωπικού Η/Υ. 

9) Τα γραφεία που προβλέπονται στη διάρθρωση του 
Οργανισμού δεν είναι αυτοτελή γραφεία με την έννοια του 
άρθρου 4 του Ν. 1586/86 και ως εκ τούτου οι οριζόμενοι 
προϊστάμενοι αυτών με βάση τις διατάξεις του άρθρου 9 
παρ. α του ίδιου Νόμου δε δικαιούνται το από τις διατάξεις 
του άρθρου 36 του Ν. 2190/94 καθιερούμενο επίδομα. 

10) Τον Προϊστάμενο που απουσιάζει ή κωλύεται να 
ασκήσει τα καθήκοντά του τον αναπληρώνει ο Προϊστάμε¬ 
νος της αμέσως υποκείμενης οργανικής μονάδας (πρώτης 
στη διαρθρωτική διάταξη) καθώς αυτές αναγράφονται 
στον παρόντα Οργανισμό. 

11) Τα απαιτούμενα τυπικά προσόντα, για το διορισμό 
των υπαλλήλων στις αντίστοιχες θέσεις, ορίζονται από τις 
διατάξεις του Π.Δ/τος 37α/87 «περί του προσοντολογίου 
και κλαδολογίας των θέσεων των ΟΤΑ καθώς και του Π.Δ/ 
τος 22/90. 

12) Για τη διάρθρωση των υπηρεσιών του Δήμου στις επί 
μέρους υπηρεσιακές μονάδες λήφθηκαν υπόψη οι περιορι¬ 
σμοί της 53560/59/86 Γ.Δ. του Υπουργείου Εσωτερικών. 

13) Κάθε υπηρεσιακή μονάδα οφείλει να τηρεί χωριστά 
αρχείο Νόμων, Διαταγμάτων, Εγκυκλιακών Οδηγιών και 
λοιπών στοιχείων της Νομολογίας που ανάγονται στα αντι¬ 
κείμενα της αρμοδιότητάς του. Τα βοηθήματα αυτά ενη¬ 
μερώνει ανελλιπώς και συμβουλεύεται για την πιο σωστή 
και απρόσκπτη λειτουργία της Υπηρεσίας της. 

14) Από τις Υπηρεσίες του Δήμου τηρούνται επίσης και 
ενημερώνονται ανελλιπώς τα με τις διατάξεις του Δ/τος 
542/611 και τις σχετικές αποφάσεις του Δημάρχου καθο¬ 
ριζόμενα βιβλία και έντυπα. 

15) Κάθε άλλη απόφαση σχετική με τον Οργανισμό 
Εσωτερικής Υπηρεσίας του Δήμου Αρτέμιδος καταργείται 
από τη δημοσίευση της παρούσης στην Εφημερίδα της 
Κυβέρνησης. 

Ακροτελευταίο άρθρο 

Από τις διατάξεις της απόφασης αυτής προκαλείται συ¬ 
νολική δαπάνη σε βάρος του προϋπολογισμού του Δήμου 
Αρτέμιδος ύψους 164.084.900 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 22 Οκτωβρίου 1996 
Με εντολή Γ ενικού Γ ραμματέα Περ. 

Ο Προϊστάμενος Περ. Δ/σης Ν.Α.Α. 

ΒΑΣ. ΚΕΠΕΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕί-ΕΧ 223211 ΥΡΕΤ0Β*ΡΑΧ 52 34312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 



Κ.Α.Ε. Προϋπολογισμού 

_2531_ 

30.000 δρχ. 
50.000 » 

10.000 » 
50.000 » 

25.000 » 

10.000 » 

5.000 ’ - 
10.000 » 

3.000 » 

150.000 » 

10.000 » 



Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


Γν/νπ. εσοοου υπέρ 
ΤΑΠΕΤ 3512 


1.500 δρχ. 

2.500 » 

500 » 

2.500 » 

1.250 » 

500 > 

250 » 

500 » 

150 . » 

7.500 - 

500 «· 


Τεύχος 

Α' (Νόμοι, Π.Δ., Συμβάσεις κ,τλ.) 

Β' (Υπουργικές αποφάσεις κ,τλ.) 

Γ (Διορισμοί, απολύσεις κ,τλ. Δήμε Υπαλλήλων) 
Δ' (Απαλλοτριώσεις, πολεοδομία κτλ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορχσμοί κ,τλ. προσωπικού Ν.Π.Δ.Δ.) 
Παράρτημα (Πίνακες εππυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων ΑΧΕ.Π. __ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΛΟΝΙΚΗ 

25ηςΜαρπου21Τ.Κ.54100 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ 18531 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 


ΚΕΝΤΡΙΚΗ ΥΠΗΡΕΣΙΑ 

Σολωμού 51_ 


Πληροφορίες δημοσιευμάτων Α.Ε. -Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ 5225713 

5249547 

Πώληση Φ.Ε.Κ 5239762 

Φωτοαντίγραφα παλαιών Φ.Ε.Κ 5248141 

Βιβλιοθήκη παλαιών Φ.Ε.Κ 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ και 
αποστολή Φ.Ε.Κ με πληρωμή μέσω Δ.Ο.Υ. 5248320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























